
	讞讜抓 诇爪讜讗专 讻诪诇讗 爪讜讗专. 诇讻讗讜专讛 谞专讗讛 砖爪专讬讱 诇讛讜诇讬讱 讻诇 讗讜转讜 诪诇讗 爪讜讗专 砖讞讜抓 诇爪讜讗专 讜诇讻讱 爪专讬讱 讗讜转讜 砖讬注讜专 讜诪讬讛讜 谞专讗讛 讚讗讬谉 . 爪专讬讱 讜诇讗 讛讜爪专讱 砖讬注讜专 讝讛 讗诇讗 讻讚讬 砖讬砖讞讜讟 讘专讬讜讞 讜驻注诪讬诐 砖讛住讻讬谉 讞专讬祝 讜砖讜讞讟 讛专讜讘 讘诇讗 讛讜诇讻转 讻诪诇讗 爪讜讗专: 讜讛讗 讗诪专讛 专讘讗 讞讚讗 讝讬诪谞讗. 讗诪转谞讬转讬谉 诇讗 驻专讬讱. 讛讗 转谞讬谞讗 讞讚讗 讝讬诪谞讗 讻讚驻讬专砖 讘拽讜谞讟专住 诪砖讜诐 讚讘诪转谞讬转讬谉 诇讗 转谞讗 讘讛讚讬讗 讛讗 讛驻讬诇讛 讛讜讗 讻砖专讛 讗诇讗 专讘讗 讛讜讗 讚讚讬讬拽 诇讛 讜注讜讚 讚讗驻讬诇讜 讗讬 转谞谉 诇讛 讘讛讚讬讗 讘诪转谞讬转讬谉 诇讗 讛讬讛 讬讻讜诇 诇讛拽砖讜转 讚讛讗 诇讗 驻专讬讱 讗专讘讗 诇诪讛 诇讬讛 诇诪讬讚拽 讛讗 讛驻讬诇讛 讛讜讗 讻砖专讛 讛讗 转谞讬谞讗 诇注讬诇 诪讚诪讻砖专讬谞谉 砖讞讬讟转 讞专砖 . 砖讜讟讛 讜拽讟谉 讚讗讬 诇讗讜 讚讗诪专 专讘讗 讗诪转谞讬' 讚讞砖''讜 专讘讬 谞转谉 讛讬讗 诇讗 讛讬讛 诪拽砖讛 讻诇讜诐 讚诇诪讗 讘讞砖''讜 诪讻砖专讬谞谉 讟驻讬 讜讗驻讬诇讜 专讘谞谉 诪讜讚讜 讚诪讬讻讜讜谞讬 诇讞转讬讻转 讘砖专 讗诇讗 驻专讬讱 诪砖讜诐 讚讗讜拽诪讬谞谉 诇讛讛讬讗 讻专讘讬 谞转谉 讗诇诪讗 诪讻砖专讗 诪转谞讬转讬谉 讗驻讬诇讜 讛讬讻讗 讚诇讗 诪讬讻讜讬谉 诇讞转讬讻转 讘砖专 讻诪讜 讝专拽 住讻讬谉 诇谞讜注爪讛 讘讻讜转诇 讜讗诐 讻谉 诇诪讛 诇讬讛 诇专讘讗 诇诪讬讚拽 讛讗 讛驻讬诇讛 讛讜讗 讻砖专讛 讜诪砖谞讬 讚讛''讗 诇谞讜注爪讛 注讚讬祝 讚诪讬转讻讜讬谉 诪讬讛讗 诇讞转讬讻讛 讘注诇诪讗 讗讘诇 讛驻讬诇讛 诇讗 诪讻讜讬谉 讻诇诇 诇砖讜诐 讞转讬讻讛: 讜讗讬 讗砖诪讜注讬谞谉 讛驻讬诇讛. 讛砖转讗 讛讱 爪专讬讻讜转讗 诇讗 讛讜讬讗 讚讜诪讬讗 讚讗讬讚讱 讚诇讗 讘讗 诇驻专砖 讟注诐 讗诪讗讬 讗讬爪讟专讬讱 诇讬讛 诇专讘讗 诇诪讬诪专 讙讘讬 讞专砖 砖讜讟讛 讜拽讟谉 专讘讬 谞转谉 讛讬讗 讚讗''讻 诪讗讬 拽讗诪专 讗讘诇 讛转诐 讚诇讗 讗转讬 诪讻讞 讘谉 讚注转 讗讬诪讗 诇讗 讛讗 讘讛讚讬讗 转谞谉 讚讻砖专讛 讗诇讗 讗诪转谞讬转讬谉 讙讜驻讗 注讘讬讚 爪专讬讻讜转讗 讗诪讗讬 讗讬爪讟专讬讱 讜专讘讗 讗讬爪讟专讬讱 诇讗砖诪讜注讬谞谉 讚专' 谞转谉 讛讬讗 讚讗讬 诇讗讜 讚讗砖诪讜注讬谞谉 讛讜讛 讗诪讬谞讗 讚讛转诐 讗驻讬诇讜 专讘谞谉 诪讜讚讜 讚讛讗 诪讬讻讜讜谞讬 诇讞转讬讻转 讘砖专 诇讛讻讬 讗砖诪讜注讬谞谉 讚讗驻''讛 驻住诇讬 专讘谞谉 讜讛讗 讚拽讗诪专 专讘讗 诇拽诪谉 讜专讘谞谉 谞讛讬 讚诇讗 讘注讬 讻讜讜谞讛 诇讝讘讬讞讛 诇讞转讬讻讛 诪讬讛讗 讘注讬讗 讛讬讬谞讜 诇讞转讬讻转 住讬诪谞讬诐: 讜讗住讜专讛 诇讗讻讜诇 讘转专讜诪讛. 讗驻讬诇讜 诇诪注砖专 讗住讜专讛 讻讚讗诪专讬' 讘住诪讜讱 讗诇讗 谞拽讟 转专讜诪讛 讚谞讜讛讙转 讘讝诪谉 讛讝讛: 注讜谉 讻专转 讛转专转. 讗讬驻讻讗 讛讜讛 诇讬讛 诇诪讬诪专 注讜谉 诪讬转讛 讗住专转 注讜谉 讻专转 诪讬讘注讬讗 讚讛讗 驻砖讬讟讗 讚讘注讬谞谉 讻讜讜谞讛 讘转专讜诪讛 讜讻讚转谞谉 讘讞讜诪专 讘拽讚砖 (讞讙讬讙讛 讚祝 讬讞:) 讟讘诇 诇讞讜诇讬谉 讗住讜专 讘诪注砖专 讜讗祝 讘讞讜诇讬谉 讘注讬 专讘讗 诇诪讬诪专 讚讟讘诇 讜诇讗 讛讜讞讝拽 讻讗讬诇讜 诇讗 讟讘诇 讜讬砖 诇讜诪专 诪砖讜诐 讚谞拽讟 诪注讬拽专讗 讟讛讜专讛 诇讘讬转讛 拽讗诪专 讛讻讬 讗讬 谞诪讬 谞讗谞住讛 注讚讬祝 诪讟讘诇 诇讞讜诇讬谉 砖讗诐 讛讬转讛 讬讜讚注转 讛讬转讛 诪转讻讜讜谞转 讗祝 诇诪注砖专 讜诪讚拽讗诪专 讟讛讜专讛 诇讘讬转讛 讗诇诪讗 讞砖讬讘讗 诇讬讛 讻讜讜谞讛 讗诐 讻谉 讗祝 诇转专讜诪讛 转讛讗 诪讜转专转:





专讘讬谞讜 讙专砖讜诐

讛转讬讝 讗转 讛专讗砖 讘讘转 讗讞转 砖讞讬讟转讜 驻住讜诇讛 诪谞讛谞讬 诪讬诇讬 讗诪专 砖诪讜讗诇 讚讗诪专 拽专讗 讞抓 砖讞讜讟 诇砖讜谞诐 讻诇讜诪专 诇砖讜谉 诪砖讱:



驻拽转讗 驻诇讝讗 讘诇注"讝 讜讘讗讬讝诪诇 砖讗讬谉 诇讜 拽专谞讬诐 讻诇讜诪专 讗讘诇 讬砖 诇讜 拽专谞讬诐 讗住讜专 讚讞讬讬砖讬谞谉 砖诪讗 讚专讱 砖讞讬讟转讜 讬谞拽讘 讛住讬诪谞讬谉 讘拽专谞讬诐:



诪讞讟 讚讗讜砖讻驻讬 诪讗讬 讻诇讜诪专 诪讞讟讗 讚讗讜砖讻驻讬 (讞讜转讱) [砖讞讟] 讘住讻讬谉 砖注砖讜讬 诇讞转讜讱 讛讞讜讟 砖转讜驻专 讘讜:



讗讬讝诪诇 砖讗讬谉 诇讜 拽专谞讬诐 砖诪讜讻驻诇讬谉 拽专谞讬诐 诇讗讞讜专讬讛谉:



讗讘诇 讛讻讗 讚诇讗 拽讗 诪讬讻讜讜谉 讻诇讜诪专 讚诇讗 拽讗 诪讬讻讜讜谉 讗诇讗 诇谞讜注爪讛 讘讻讜转诇:



讟讛讜专讛 诇讘讬转讛 讻诇讜诪专 讟讛讜专讛 诇砖讻讘 注诐 讘注诇讛 讘转砖诪讬砖 讛诪讟讛:



注讜谉 讻专转 讛转专转 讻诇讜诪专 谞讚讛 砖讛讜讗 讞讬讬讘 讻专转. 讗讬住讜专 诪讬转讛. 讝讜 转专讜诪讛 砖讛讬讗 诪讬转讛 讘讬讚讬 砖诪讬诐 讚讻转讬讘 讜诪转讜 讘讜 讻讬 讬讞诇诇讜讛讜:



诪讛 讻诇讬诐 讚诇讗 讘注讜 讻讜谞讛 讻诇讜诪专 讻诇讬诐 诇讗讜 讘谞讬 讻讜谞讛 谞讬谞讛讜:





专诪讘"谉

讗讬讘注讬讗 诇讛讜 诪诇讗 爪讜讗专 讜讞讜抓 诇爪讜讗专 讻诪诇讗 爪讜讗专. 拽"诇 , 讘砖诇诪讗 讗讬 讗诪专讬谞谉 诪诇讗 爪讜讗专 讜讞讜抓 诇爪讜讗专 讻诪诇讗 爪讜讗专 谞讬讞讗 讚诪转谞讬' 讛讻讬 拽转谞讬 讗诐 讬砖 讘住讻讬谉 诪诇讗 爪讜讗专 诪讘讞讜抓 砖讞讬讟转讜 讻砖专讛 诇驻讬 砖讛讜诇讬讱 讗讜转讜 诪诇讗 爪讜讗专 讗诇讗 讗讬 讗诪专转 诪诇讗 爪讜讗专 讜讞讜抓 诇爪讜讗专 诪讛 砖讛讜讗 讛讗 诪转谞讬' 诇讗 拽转谞讬 讗诇讗 诪诇讗 爪讜讗专 讘诇讞讜讚 讜诇讗 拽转谞讬 讞讜抓 诇爪讜讗专 (诪爪讬讙讜) 讜讗驻砖专 讚拽住"讚 讚诪诇讗 爪讜讗专 砖讜讞拽 拽转谞讬 讚讗讬讻讗 诪砖讛讜 诪讘讞讜抓 讜讬砖 谞讜住讞讗讜转 砖讻转讜讘 讘讛诐 讻诪诇讗 爪讜讗专 讜诇驻讬讻讱 讗驻砖专 讛讬讛 诇讬 诇讜诪专 讚讘注讬谞谉 诪诇讗 爪讜讗专 讜讞讜抓 诇爪讜讗专 诪砖讛讜. 
讛讗 讚转谞谉 讗驻讬' 讻诇 砖讛讜讗 讘讗讬讝诪诇 砖诪注转讬 砖讻讱 驻讬专讜砖讛 讗驻讬' 讻诇 砖讛讜讗 讞讜抓 诇爪讜讗专 拽讗诪专 讜讛讗 讚讗诪专讬谞谉 讘讙诪专讗 诪讞讟讗 诪讗讬 讘砖砖讞讟 讘讛 诇讗讜专讻讛 讻住讻讬谉 讗诇讗 诪驻谞讬 砖专讗砖讛 讞讚 讚讜诪讬讗 讚讗讬讝诪诇 砖讬砖 诇讜 拽专谞讬' 讚讘讝注讬讬讗 讘专讬砖讗 讜诪讞讟讗 讚讗讜砖讻驻讬 诪转讜讱 砖讗专讜讻讛 讻住讻讬谉 砖诪讗 讗讬谉 讞讜砖砖讬谉.
讜诇讗讜 诪讬诇转讗 讛讬讗, 讞讚讗 讚诪注讬拽专讗 讻讚拽住"讚 讚诇讗 讘注讬谞谉 讗诇讗 诪砖讛讜 讞讜抓 诇爪讜讗专 讜注"讻 讛讗 讚拽转谞讬 诪转谞讬' 讗驻讬' 讻诇 砖讛讜讗 讘砖讗讬谉 讘讜 诪诇讗 爪讜讗专 讛讜讗 讜讛砖转讗 谞诪讬 诇讗 住转专讬谞谉 诇讛 讘诇讗 专讗讬讛 讜讻谉 谞专讗讛 诪讻诇 讚讘专讬 专讘讜转讬谞讜 讛讙讗讜谞讬诐 讜讘注诇讬 讛讛诇讻讜转 讝"诇.
讜驻讬' 诪讞讟讗 诪讗讬 砖讬砖讞讜讟 讘讞讜讚讛 讜讬讜诇讬讱 讜讬讘讬讗 讜诪砖"讛 讗诪专讬谞谉 讚讜讚讗讬 诪讘讝注 讘讝注 讗讘诇 诪讞讟讗 讚讗讜砖讻驻讬 诪讞讜讚讚转 讘爪讚讛 讻住讻讬谉.
讜诪转谞讬' 讘讬谉 讘注讜祝 讘讬谉 讘讘讛诪讛 讛讬讗 砖讗诇诪诇讗 讛讬讛 讘注讜祝 讜诇讗 讘讘讛诪讛 讛讬讜 专讘讜转讬谞讜 诪驻专砖讬诐 讻谉 讘讙诪专讗 讜讗诪转 砖讻转' 专"讞 讝"诇 拽讘诇讛 讘讬讚讬谞讜 讚讘讘讛诪讛 讘注讬谞谉 讻讛"讙 诪诇讗 爪讜讗专 讜讞讜抓 诇爪讜讗专 讻诪诇讗 爪讜讗专 讜讛讗 讚转谞谉 讗驻讬' 讘讗讬讝诪诇 讜讗驻讬' 讻诇 砖讛讜讗 讘注讜祝 讗讘诇 诇讗 讘讘讛诪讛. 讜专讘讬谞讜 讝"诇 讻' 讚讘专讬讜 讜讘诇砖讜谉 讗讬讻讗 诪"讚 讗讘诇 讗讬谉 诇讜 注诇 诪讛 砖讬住诪讜讱 讘讙诪'. 



讜讛讗 讗诪专讛 专讘讗 讞讚讗 讝诪谞讗. 驻讬专砖"讬 讝"诇 讚诪转谞讬' 谞诪讬 诇讗 拽"诇 诇诪"诇 诇转谞讗 诇诪讬转谞讬 转专转讬 讗诇讗 诪砖讜诐 讚专讘讗 讛讜讗 讚讚讬讬拽 讛讗 讛驻讬诇讛 讻砖专讛. 讜转谞讗 诇讗 转谞讬 诇讛 讘讛讚讬讗 讛讗 讗诪专讛 专讘讗 讞讚讗 讝讬诪谞讗 砖讗诇诪诇讗 专讘讗 讛讜讛 讗诪讬谞讗 讻诇 砖诇讗 讻讬讜谉 诇砖讞讬讟讛 谞驻诇讛 拽专讬 诇讬讛 讜诇讗 拽专讬谞谉 讘讬讛 诪讛 砖讗转讛 讝讜讘讞 讗转讛 讗讜讻诇 讗诇讗 讘讝讜讘讞 诇讚注转 讗讘诇 砖诇讗 诇讚注转 讗住讜专.
讜讬砖 诇驻' 讚诇专讘讗 拽驻专讬讱, 诇"诇 诇讗砖诪讜注讬' 讛讻讗 讚诪讚讬讜拽讗 讚诪转谞讬' 诇讗 讘注讬 讻讜讜谞讛 讘砖讞讬讟讛 讛讗 讗砖诪注讬谞谉 讘驻专拽讗 拽诪讗 讚住转诐 诇谉 转谞讗 诇讗 讘注讬 讻讜讜谞讛 讜专' 谞转谉 讛讬讗 讜诇"诇 诇专讘讗 诇诪讬诪专讗 讘' 讝讬诪谞讬 讚讻诇 讚诇讗 讘注讬 讻讜讜谞讛 专' 谞转谉 讜诪转谞讬' 讜讚讗讬 驻砖讬讟讗 诇谉 讚爪专讬讻讬 讚讛转诐 讚讬谞讗 讚讗讬谉 诇讛诐 讚注转 拽转谞讬 讘讗讞专讬诐 专讜讗讬谉 讜讗讬谉 专讜讗讬谉 诇讻转讞诇讛 讜讚讬注讘讚 (讜诇讬讻讗) [讜讛讻讗] 讚讬谉 谞驻诇讛 拽转谞讬 讜诇讙讜驻讬讬讛讜 拽转谞讬 诇讛讜.
讜诪驻专拽讬' 讛转诐 讛讜讗 讜诪讻讜讬谉 诇砖讜诐 讞转讬讻讛 讘注讜诇诐. 讜讗讬讻讗 诇诪讬讚拽 讛讬讻讬 讗诪专讬' 讛转诐 讛讜讗 诪砖讜诐 讚拽讗 诪讻讜讬谉 诇砖讜诐 讞转讬讻讛 讘注讜诇诐 讗讬 诪讻讜讬谉 诇砖讜诐 讞转讬讻讛 讗驻讬' 专讘谞谉 谞诪讬 诪讜讚讜 讻讚讗诪专讬谞谉 诇拽诪谉 诇专讘谞谉 讘讻讜讜谞讛 诇讝讘讬讞讛 诇讗 讘注讬' 诇讞转讬讻讛 讘注讬谞谉 讜专' 谞转谉 诇讗 讘注讬 讻诇讜诐 讚诇谞讜注爪讛 讘讻讜转诇 诇讗讜 讞转讬讻讛 讻诇讜诐 讛讜讗.
讜诇驻专砖"讬 讝"诇 诇"拽, 讚讛"拽: 讗讬 转谞讗 讛讗 讛讜"讗 讻讜讜谞转 砖讞讬' 砖诇 讞砖"讜 讻讻讜讜谞转 讞转讬讻讛 讚诪讬 讚诇讻转讞讬诇讛 诪讬讛讗 讬砖 诇讛诐 讚注转 讜讛讜"讗 讚专讘谞谉 讛讬讗 讚诇讗 转讬拽讜诐 住转诪讗 讻讬讞讬讚讗讛 诇驻讬讻讱 讛讜爪专讱 讛转谞讗 诇砖谞讜转 讛讗 讛驻讬诇讛 讻砖专讛 诇讗砖诪注讬谞谉 讚诇讗 讘注讬' 讻讜讜谞讛 诇讞转讬讻讛 讻诇诇 讜讘讗 讝讛 讜诇讬诪讚 注诇 讝讛 讚讻讜讜谞转 讞砖"讜 诇讗讜 讻讜讜谞讛 讛讬讗 讜诪转谞讬' 专' 谞转谉 讻讬 讛讬讻讬 讚诇讗 诇讬拽砖讬 住转诪讗 讗住转诪'. 
讜诇驻讬 讛驻讬' 讛讘' 讛讻讬 谞诪讬 拽讗诪专 讚讗讬 讗砖诪注讬谞谉 专讘讗 讛转诐 讚讚讬讜拽' 讚诪转谞讬' 诇讗 讘注讬 讻讜谞讛 诇砖讞讬讟讛 讛讜"讗 诪砖讜诐 讚诪讻讜讬谉 诇讞转讬讻讛 讛讬讗 讜诇讗讜 专' 谞转谉 讗诇讗 专讘谞谉 诇讻讱 讗讬爪讟专讬讱 专讘讗 诇讛讘讬讗 讝讜 诇诇诪讚 注诇讬讛 讚住转诪讗 专讘讬 谞转谉 讜诇讗 讘注讬 讻诇讜诐 讚讞砖"讜 诇讬转 诇讛讜 讻讜讜谞讛 讜诇讗 讚讞拽讬谞谉 诇讗讜拽讜诪讬 住转诪' 讻专讘谞谉.
讜讬砖 砖诪讞诇拽讬谉 讘驻讬专讜砖讬谉 讘讬谉 砖诐 讞转讬讻讛 讘注讜诇诐 砖讛讝讻讬专讜 讻讗谉 讜讘讬谉 讻讜讜谞讛 诇讞转讬讻' 砖讗诪专讜 诇拽诪谉.
讜讗讬讻' 诇诪讬讚拽 讗砖诪注转讬谉, 讚转谞谉 (讙讬讟讬谉 讻讘,讘) 讛讻诇 讻砖专讬谉 诇讻转讜讘 讛讙讟 讗驻讬' 讞砖"讜 讜讛讜讬谞谉 讘讛 讜讛讗 诇讗讜 讘谞讬 讚注讛 谞讬谞讛讜 讜讗"专 讛讜谞讗 讜讛讜讗 砖讬讛' 讙讚讜诇 注讜诪讚 注诇 讙讘讬讜 讗诇诪讗 讻砖讙讚讜诇 注讜诪讚 注诇 讙讘讬讜 讗讬转 诇讛讜 讻讜讜谞' 讛讻讗 谞诪讬 讛专讬 讗讞专讬诐 专讜讗讬谉 讗讜转诐. 
讜讬"诇 砖讗谞讬 讙讚讜诇 注讜诪讚 注诇 讙讘讬讜 砖讗讬诪转 讙讚讜诇 注诇讬讛谉 讗讘诇 讛讻讗 讗讞专讬诐 专讜讗讬谉 讜讗讬谞谉 注讜诪讚讬诐 注诇 讙讘讬讜 讜诇驻讬' 讗讬谞诐 诪讻讜讜谞讬诐 砖诇讚注转 注爪诪谉 讛诐 注讜砖讬诐. 讜讛讬讬谞讜 讚讙专住讬' 讘讬讘诪讜转 驻' 诪爪讜转 讞诇讬爪讛 讛讞专砖 讜讛讞专砖转 砖讞诇爪讛 讞诇讬爪转谉 驻住讜诇讛 讜讗诪专讬' 讘讙诪' 诪讗讬 诇讗讜 诪砖讜诐 讚诇讗讜 讘谞讬 讚注讛 谞讬谞讛讜 讜讗住讬' 诇讗 诇驻讬 砖讗讬谞谉 讘讜讗诪' 讜讗诪专讛 讜讚讬讬拽讬谞谉 诪讬谞讛 讘讙诪' 讚拽专讬讗讛 诪注讻讘转 诪砖诪注 讚讘谞讬 讚注讛 谞讬谞讛讜 讚讗讬 诇讗 讞诇讬爪转谉 驻住讜诇讛 讚讘注讬谞谉 砖讬转讻讜讜谞讜 砖谞讬讛诐 讜讛讬讬谞讜 讻砖讗讞专讬诐 注讜诪讚讬诐 注诇 讙讘谉 砖讞诇讬爪讛 讘讘"讚 讛讜讗 讜讛诐 注讜诪讚讬谉 注诇 讙讘谉 讜诪讝讛讬专讬谉 讗讜转诐.
讜讗讬谉 转讬专讜抓 讝讛 注讜诇讛 讻讛讜讙谉, 诪砖讜诐 讚转谞讬讗 讘转讜住驻转' [讬讘诪讜转] 驻讬"讗 讜讞讜诇爪转 诪谉 讛砖讜讟讛 讜讻谉 砖讜讟讛 砖讞诇爪讛 讜讞讜诇爪转 诪谉 讛拽讟谉 讜讻谉 拽讟谞讛 砖讞诇爪讛 转爪讗 讛讬讗 讜讬"讙 讚讘专 讘讛 讜讛讬讬谞讜 诪砖讜诐 讚诇讗讜 讘谞讬 讚注讛 谞讬谞讛讜 讚讛讗 讘讜讗诪专 讜讗诪专讛 讗讬转谞讛讜.
讗诇讗 讜讚讗讬 讞专砖 讛讜讗 讚讗讬转 诇讬讛 讚注转 讗讘诇 砖讜讟讛 讜拽讟谉 讗驻讬' 讗讞专讬诐 注讜诪讚讬诐 注诇 讙讘谉 诇讬转 诇讛讜 讻讜讜谞讛 讜讙讘讬 讞诇讬爪讛 讘注讬谞谉 讻讜讜谞讛 讙诪讜专讛 砖讬转讻讜讜谉 诇讛讜爪讬讗讛 讘讻讱 砖讞诇讬爪讛 诪讜讟注转 讻讙讜谉 砖讗讜诪专讬诐 诇讜 讘讻讱 讗转讛 讻讜谞住讛 驻住讜诇讛 讜砖讜讟讛 讜拽讟谉 讗讬谉 讻讜讜谞转诐 诇讗 诇讻谞讜住 讜诇讗 诇驻讟讜专 讜讻诇 讻讜讜谞转诐 讗驻讬' 讘讗讞专讬诐 注讜诪讚讬诐 注诇 讙讘谉 讗讬谞讛 讗诇讗 讻注讬谉 讞转讬讻讛 讘注诇诪讗 讜诇讗讜 讻讜讜谞转 诪注砖讛 讞讬讜讘 讗讜 驻讟讜专 诇驻讬' 讞诇讬爪转诐 驻住讜诇讛 讗讘诇 讛转诐 讻转讬讘转 讙讟 讻讬讜谉 砖讛诐 讻讜转讘讬谉 讘诪爪讜转 讛讘注诇 诇砖诪讛 砖诇 驻诇讜谞讬转 注诇 诪谞转 诇讬转谉 诇讛 讗讬谞讜 爪专讬讱 讚讘专 讗讞专 讜诪讬讛讜 诪住拽谞' 讚讛转诐 讛讜讗 砖砖讬讬专 诪拽讜诐 讛转讜专祝 诇驻讬 砖讗讬谉 讻讜讜谞转诐 诇砖诐 讜讗驻讬' 讙讚讜诇 注讜诪讚 注诇 讙讘讬讜. 



诇讗住讜专 讻专转 讛转专转诐 诇讗住讜专 诪讬转讛 诇讗 讻"砖. 讜讗讬讻讗 诇诪讬讚拽, 讛专讬 诪注转 诇注转 讜诪驻拽讬讚' 诇驻拽讬讚讛 砖讘谞讚讛 砖诇讗 讗诪专讜 讗诇讗 诇讟讛专讜' 讗讘诇 诇讘注诇讛 诇讗 讛讞诪讬专讜 讻"讻 讜讻谉 讬砖 拽讜诇讜转 讗讞专讜转 讘诪住' 谞讚讛 诇讘注诇讛 讬讜转专 诪讘讟讛专讜转 讗讬讻讗 诇诪讬诪专 讛转诐 诇驻讬 砖讛诐 讞讜诪专讜转 讬转讬专讜转 诪讚讘专讬讛诐 讞砖砖讜 砖诪讗 讬讛讗 诇讘讜 谞讜拽驻讜 讜驻讜专砖 讜诇驻讬讻讱 诇讗 讛讞诪讬专讜 讘讜 讻"讻 讗讘诇 讘谞讚讛 砖谞讗谞住讛 讜讟讘诇讛 讗讬谉 诇讞讜砖 诇讻讱 诇驻讬' 专讗讜讬 讛讬讛 诇讛讞诪讬专 讘讘注诇讛 诪讘讟讛专讜转.





专砖讘"讗

讚诪讝诪谞讬谉 注驻专 讚讻讜诇讗 驻拽转讗. 讻转讘 专砖"讬 讝"诇 砖诪讝诪谞讬谉 讗讜转讛 讘驻讛. 讜讗讬谞讜 诪讞讜讜专 讘注讬谞讬 讚注驻专 讻住讜讬 讗讬谞讜 爪专讬讱 讝讬诪讜谉 讘驻讛. 讜讛诇砖讜谉 讛专讗砖讜谉 砖讻转讘 砖诪讝诪谞讬谉 讻诇讜诪专 砖诪讻讬谞讬谉 讗讜转讜 讘讞专讬砖讛, 讬讜转专 谞讻讜谉.



讛讬讛 砖讜讞讟 讜讛转讬讝 砖谞讬 专讗砖讬谉 讘讘转 讗讞转 讗诐 讬砖 讘住讻讬谉 诪诇讗 爪讜讗专 讻砖专讛. 讜讗住讬拽谞讗 讘讙诪专讗 诪诇讗 爪讜讗专 讞讜抓 诇砖谞讬 爪讜讗专讬谉, 讜讗诐 讗讬谉 讘讜 讗诇讗 讻诪诇讜讗 砖谞讬 爪讜讗专讬谉, 诇讘讚 讬砖 诪讬 砖讗讜诪专 砖讛专讗砖讜谉 驻住讜诇, 诇驻讬 砖诇讗 讛讬转讛 讘讜 讛讜诇讻讛 讻砖讬注讜专, 讗讘诇 讛砖谞讬 诪讜转专, 砖讛专讬 讬砖 诇砖谞讬 诪诇讗 爪讜讗专 讞讜抓 诪诪谞讜, 讜讝讛 讚注转 讛转讜住驻讜转. 讗讘诇 讘谞诪讜拽讬 讛专讘 专讘讬 诪砖讛 讘专 谞讞诪谉 讝"诇 (讛讝注爪注专: 讗讜诇讬 爪专讬讱 诇讛讜住讬祝 讻讗谉 讻转讘) 砖砖谞讬讛诐 讗住讜专讬谉. 讚讛讜讗讬诇 讜砖讞讬讟转谉 讻讗讞转 讜讚专住 注诇 讻专讞讜 讘专讗砖讜谉 讗祝 讚讜专住 讘砖谞讬. 讚注诇 砖谞讬讛诐 讛注讘讬专 讛讬讚 讘砖讜讛, 讜讝讛 讬讜转专 谞讻讜谉, 讜注讬拽专.



讗讜 讚诇诪讗 诪诇讗 爪讜讗专 讜讞讜抓 诇爪讜讗专 诪砖讛讜. 讗讬讻讗 诇诪讬讚拽 诪讗讬 拽诪讬讘注讬讗 诇讛讜 讚讛讗 诪砖讛讜 诇讬讻讗 讘诪转谞讬转讬谉, 讚讘砖诇诪讗 讻诪诇讗 爪讜讗专 讞讜抓 诇爪讜讗专 拽讗诪专, 讗讬讻讗 诇诪讬诪专 讚专讘讬 讝讬专讗 驻讬专砖 诪诇讗 爪讜讗专 讚诪转谞讬转讬谉 讚讗讞讜抓 诇爪讜讗专 拽讗讬, 讗讘诇 讗讬 诪砖讛讜 讛讗 诪砖讛讜 诇讬讻讗 讘诪转谞讬转讬谉, 讜讬砖 诇讜诪专 讚讬诇诪讗 诪诇讗 爪讜讗专 砖讜讞拽 拽讗诪专, 讚讛讬讬谞讜 诪诇讗 爪讜讗专, 讻诇讜诪专 爪讜讗专 讻讚讬 爪讜讗专 诪诇讗.



讛讗 讛驻讬诇讛 讛讜讗 讻砖专讛. 讬砖 诇驻专砖 讛驻讬诇讛 讛讜讗 砖谞驻诇讛 诪讬讚讜, 讚讻诇 砖谞驻诇讛 诪讬讚讜 讻讞 讘谉 讚注转 讗讬讻讗, 讜讻讚讗诪专讬谞谉 讘讘讘讗 拽诪讗 (讻讜, 讘) 诇注谞讬谉 谞讝拽讬谉 讛讬转讛 讗讘谉 诪讜谞讞转 诇讜 讘讞讬拽讜 讜诇讗 讛讻讬专 讘讛 诪注讜诇诐 注讚 砖谞驻诇讛 诇注谞讬谉 谞讝拽讬诐 讞讬讬讘, 讜讛讗 讚拽转谞讬 讘诪转谞讬转讬谉 谞驻诇讛 住讻讬谉 讜砖讞讟讛, 讛讬讬谞讜 砖讛驻讬诇转讛 讛专讜讞, 讜讬砖 诇驻专砖 讚讻诇 砖谞驻诇讛 讘讬谉 诪讬讚讜 讘讬谉 砖讛驻讬诇转讛 讛专讜讞 谞驻诇讛 拽专讬 诇讛, 讜讗讬谉 砖讞讬讟转讜 讻砖专讛 注讚 砖讬驻讬谞讛 讛讜讗, 讜讛讬讬谞讜 讚拽讗诪专讬谞谉 讛讗 讛驻讬诇讛 讚诇注讜诇诐 讗讬谞讛 讻砖专讛 讗诇讗 讘砖讛驻讬诇讛 讛讜讗, 讜讻谉 讚注转 专讘讜转讬谞讜 讘注诇讬 讛转讜住驻讜转 讝"诇.



讜讛讗 讗诪专讛 专讘讛 讞讚讗 讝讬诪谞讗. (讛讝注爪注专: 谞讚诪讛 诇讬 砖讗爪诇谞讜 讘讙诪专讗 讻转讜讘 专讘讗) 讻转讘 专砖"讬 讝"诇 讚讛讗 讚驻专讬讱 讛讗 讗诪专讛 专讘讛 讞讚讗 讝讬诪谞讗 讜诇讗 驻专讬讱 讜讛讗 转谞讬谞讗 讞讚讗 讝讬诪谞讗, 诪砖讜诐 讚讘诪转谞讬转讬谉 诇讗 转谞谉 讛驻讬诇讛 讛讜讗 讘讛讚讬讗 讚讻砖专讛 讗诇讗 专讘讛 讛讜讗 讚讬讬拽讗 诇讛, 驻讬专讜砖 诇驻讬专讜砖讜 砖讗诇诪诇讗 诇讗 讗诪专讛 专讘讛 讛讜讛 讗诪讬谞讗 讚讻诇 砖诇讗 谞转讻讜讜谉 讛讜讗 诇讝讘讞讬讛 谞驻诇讛 拽专讬 诇讛 讚诇讗 拽专讬谞谉 讘讬讛 诪讛 砖讗转讛 讝讜讘讞 讗转讛 讗讜讻诇 讗诇讗 讘诪讛 砖讝讜讘讞 诇讚注转.



爪专讬讻讗. 驻讬专砖 专砖"讬 讝"诇 爪专讬讻讛 诇讬讛 诇专讘讛 诇讗砖诪讜注讬谞谉 讻转专讜讬讬讛讜 讚讗讬 讗砖诪注讬谞讛 讻讛讛讬讗 讛讜讛 讗诪讬谞讗 讛转诐 讛讜讗 讚诪讻讜讜谞讬 诇讞转讬讻讛 讘注诇诪讗, 讗讘诇 讛讻讗 讚诇讗 诪讬讻讜讬谉 讗驻讬诇讜 诇讞转讬讻讛 讗讬 诇讗 讗砖诪注讬谞谉 专讘讛 诇讗 讛讜讛 讚讬讬拽谞讗 诪讬谞讛 讛讗 讛驻讬诇讛 讛讜讗 讻砖专讛, 讜讗讬谉 讛驻讬专讜砖 诪转讬讬砖讘 讘注讬谞讬, 讚转讬谞讞 讛讗 讚讗砖诪讬注谞谉 讘讛讗 讚讛讻讗 讚讗驻讬诇讜 讛驻讬诇讛 讛讜讗 讻砖专讛 讜讗祝 注诇 讙讘 讚诇讗 诪讬讻讜讬谉 讗驻讬诇讜 诇讞转讬讻讛 讘注诇诪讗, 讚讗讬 诇讗讜 讚专讘讛 诇讗 讛讜讛 讬讚注讬谞谉 诇讛, 讗讘诇 讛讗 讚诪爪专讻讬 讛讛讬讗 讚讻讜诇谉 砖砖讞讟讜 讜讗诪专讬谞谉 讚爪专讬讻讗 诇讬讛 诇讗砖诪讜注讬谞谉 诪砖讜诐 讚诇讗 讗转讬 诪讻讞 讘谉 讚注转 诪讗讬 讞讬讚讜砖讗 砖诪注讬谞谉 讘讛 诪讚讘专讬 专讘讛, 讜讻讬 讗讬 诇讗 讗诪专 诇讛 专讘讛 讚住转诐 诇谉 转谞讗 讘讛讛讬讗 讻专讘讬 谞转谉 诪讬 诇讗 砖诪注讬谞谉 诪诪转谞讬转讬谉 (讘, 讗) 讚讞专砖 砖讜讟讛 讜拽讟谉 砖砖讞讟讜 讜讗讞专讬诐 专讜讗讬谉 砖讞讬讟转谉 讻砖专讛, 讜讛讗 讘讛讚讬讗 转谞讬谞谉 诇讛. 讜讗诐 讘讗谞讜 诇驻专砖 讚爪专讬讻讗 诇讬讛 诇专讘讛 讘转专讜讬讬讛讜 诇讗砖诪讜注讬谞谉 讚讗诇讬讘讗 讚专' 谞转谉 诪转谞讬', 讜诇讬诪讗 讚讗讬 讗砖诪注讬谞谉 讘讛讛讬讗 讛讜讛 讗诪讬谞讗 讚讜拽讗 讛讛讬讗 讛讬讗 讚诪住转诪讗 讻专' 谞转谉, 讗讘诇 讛讗 讚谞驻诇讛 住讻讬谉 诇讗, 讛讗 讗讬 讗驻砖专 诇驻专砖 讻谉, 讚讗诐 讻谉 诪讗讬 拽讗诪专 讛转诐 诪砖讜诐 讚拽讗 诪讻讜讬谉 诇讞转讬讻讛 讘注诇诪讗, 讻诇讜诪专 讛转诐 讛讜讗 讚住转讬诐 诇谉 讻专讘讬 谞转谉 讜讚诇讗 讻专讘谞谉 诪砖讜诐 讚拽讗 诪讻讜讬谉 诇讞转讬讻讛 讘注诇诪讗, 讗讚专讘讛 讗讬驻讻讗 诪住转讘专 讚讻讬讜谉 讚诪讻讜讜谞讬 诇讞转讬讻讛 讘注诇诪讗 讛讜讛 讗讬驻砖专 诇诪讬诪专 讟驻讬 讚诇讗 住转讬诐 讘讛 讻专讘讬 谞转谉 讚讗驻讬诇讜 专讘谞谉 诪讜讚讜 讘讛, 讜注讜讚 诪讗讬 拽讗诪专 讗讘诇 讛讻讗 [讚诇讗] 诪讬讻讜讜谞讬 诇讞转讬讻讛 讘注诇诪讗, 讗讬诪讗 住转诪讗 讚诇讗 讻专讘讬 谞转谉.
讜讗驻砖专 诇讬 诇驻专砖 讚讛讻讬 拽讗诪专 讚爪专讬讻讬 讛谞讬 转专转讬 讚专讘讛 诇讗砖诪讜注讬谞谉 讚讛转诐 转谞讗 诇讙诪专讬 讻专讘讬 谞转谉, 讚讗讬 讗砖诪注讬谞谉 讛转诐 讛讜讛 讗诪讬谞讗 讚诇讗讜 住转诐 讙诪讜专 讻专讘讬 谞转谉, 讚讚讬诇诪讗 讛转诐 讛讜讗 讚住转诐 诇谉 转谞讗 讻讜讜转讬讛, 讚诪讻诇 诪拽讜诐 拽爪转 讻讜讜谞讛 讬砖, 砖讛专讬 讬砖 讻讜讜谞转 讞转讬讻讛 讘砖专 讘注诇诪讗, 讗讘诇 讛讻讗 讚讛驻讬诇讛 讛讜讗 讚讗讬谞讜 诪转讻讜讬谉 诇砖讜诐 讞转讬讻讛 讻诇诇 诇讗, 讜讛讜讗 讛讚讬谉 诇讝专拽 住讻讬谉 诇谞注爪讛 讘讻讜转诇 讚讗诪专 专讘讬 谞转谉 讚讻砖专讛 讚诇讗 住讘讬专讗 诇讬讛 诇转谞讗 讚诪转谞讬转讬谉 讘讛讛讬讗 讻讜讜转讬讛, 诇驻讬讻讱 讛讜爪专讱 专讘讛 诇讗砖诪讜注讬谞谉 讘讛讗 讚讗驻讬诇讜 讛驻讬诇讛 讛讜讗 讻砖专讛, 讚诇讙诪专讬 住转诐 诇谉 转谞讗 讻专讘讬 谞转谉. 讜讗讬 讗砖诪注讬谞谉 讘讛讗 讗讻转讬 诇讗 讛讜讛 砖诪注讬谞谉 讚住转诐 诇谉 转谞讗 诇讙诪专讬 讻专讘讬 谞转谉, 讚讛讜讛 讗诪讬谞讗 讚讛讻讗 讛讜讗 讚诪讻诇 诪拽讜诐 讗转讬 诪讻讞 讘谉 讚注转, 讗讘诇 讛转诐 讚诇讗 讗转讬 诪讻讞 讘谉 讚注转 讗讬诪讗 诇讗, 住转讬诐 诇谉 讻讜讜转讬讛, 讜讛讜讗 讛讚讬谉 诇讝专拽 住讻讬谉 诇谞讜注爪讛 讘讻讜转诇 讚讟驻讬 注讚讬祝 砖讝专拽 住讻讬谉 砖诇讗 诇谞讜注爪讛 讘讻讜转诇 诪砖讝专拽 诇谞讜注爪讛, 诪砖讜诐 讚讛转诐 讗讬讻讗 讻讜谞讛 砖诇讗 诇砖讞讬讟讛, 讗讘诇 讛驻讬诇讛 讛讜讗 砖诇讗 诇砖讜诐 讻讜讜谞讛 讻讬讜谉 讚诇讬讻讗 讻讜讜谞讛 砖诇讗 诇砖诐 砖讞讬讟讛 讜讗讬讻讗 砖讞讬讟讛 讛讘讗讛 诪讻讞 讘谉 讚注转 砖讞讬讟转讜 讻砖专讛.
讜讗讬谞讜 诪讞讜讜专 讻诇诇, 讚诪讻诇 诪拽讜诐 讛讛讬讗 讚讻讜诇谉 砖砖讞讟讜 诪讗谉 住转诪讗, 讚讗讬 讗驻讬诇讜 讻专讘讬 谞转谉 诇讗 住转诪讗 讻诇 砖讻谉 讚诇讗 住转诪讗 讻专讘谞谉. 讜讗驻砖专 诇讜诪专 讚讛讻讬 拽讗诪专, 讛讜讛 讗诪讬谞讗 讚讛讛讬讗 诇讗讜 诪砖讜诐 讚专' 谞转谉 住转诐 诇谉 讻谉, 讗诇讗 诪砖讜诐 讚讗讬讻讗 讗讞专讬诐 砖专讜讗讬谉 讗讜转谉 讜讻讜讜谞转 讛讗讞专讬诐 讻讻讜谞转谉, 讜诪住转讘专 讚爪专讬讻讗 讗诪转谞讬转讬谉 拽讗讬, 讻诇讜诪专 诪讚专讘讛 砖诪注讬谞谉 讚讛谞讬 转专讬 诪转谞讬转讬谉 住转诪讛 诇讬讛 讻专讘讬 谞转谉, 讜诪转谞讬转讬谉 转专讜讬讬讛讜 爪专讬讻讬, 讚讗讬 转谞讗 讛讛讬讗 讜诇讗 转谞讗 讛讗 讚讛讻讗, 讛讜讛 讗诪讬谞讗 讛转诐 讛讜讗 诪砖讜诐 讚诪讻讜讜谞讬 诇讞转讬讻讛 讘注诇诪讗 讜讘讻讬 讛讗 讛讜讗 讚住讘讬专讗 诇讬讛 诇转谞讗 讚诪转谞讬转讬谉 讻专' 谞转谉, 讗讘诇 讛驻讬诇 住讻讬谉 讜讗讝诇讛 讜砖讞讟讛 诇讗, 讜讗讬 转谞讗 讛讗 讜诇讗 转谞讗 讛讗 讛讜讛 讗诪讬谞讗 讘讻讬 讛讗 转谞讬 讚住讘讬专讗 诇讬讛 讻专讘讬 谞转谉, 讗讘诇 讘讛讛讬讗 讚讛转诐 诇讗讜 砖讞讬讟讛 讛讬讗 讻诇诇 讚讛讗 诇讬讻讗 讻讞 讘谉 讚注转, 诇驻讬讻讱 爪专讬讻讬 转专讜讬讬讛讜 诇讜诪专 讚讘讬谉 讘讻讬 讛讗 讘讬谉 讘讻讬 讛讗 住讘讬专讗 诇讬讛 讻讜讜转讬讛.



注讜谉 讻专转 讛转专转讛 注讜谉 诪讬转讛 诪讬讘注讬讗. 转讬诪讛 讜讛诇讗 讘讻诪讛 诪拽讜诪讜转 讗诪专讜 讘诪住讻转 谞讚讛 (讬讗, 讘) 诇讗 砖谞讜 讗诇讗 诇讟讛专讜转 讗讘诇 诇讘注诇讛 诪讜转专转, 讜讛注讜讘专转 诇砖诪砖 讗转 讛讘讬转 砖砖谞讬谞讜 讘驻"拽 讚谞讚讛 (讬讗, 讘) 砖爪专讬讻讛 讘讚讬拽讛, 讗住讬拽谞讗 讛转诐 讘注住讬拽讛 讘讟讛专讜转 讚讜拽讗, 讗讘诇 诇讘注诇讛 诇讗. 讜讬砖 诪转专爪讬诐 讚讛转诐 诇驻讬 砖讛谉 讞讜诪专讜转 讬转讬专讜转 诪讚讘专讬讛谉 讞砖砖讜 砖诪讗 诇讘讜 谞讜拽驻讜 讜驻讜专砖 讜讻讚讗讬转讗 讘砖讬诇讛讬 驻专拽 拽诪讗 讚谞讚讛 (讬讘, 讗) 讜转讘讚讜拽 讜诪讛 讘讻讱, 讜讗讛讚专 诇讬讛 讗诐 讻谉 诇讘讜 谞讜拽驻讜 讜驻讬专砖, 讜诇驻讬讻讱 诇讗 讛讞诪讬专讜 讻诇 讻讱, 讗讘诇 讘谞讚讛 砖谞讗谞住讛 讜讟讘诇讛 讗讬谉 诇讞讜砖 诇讻讱, 诇驻讬讻讱 专讗讜讬 诇讛讞诪讬专 讘讘注诇讛 讻讘讟讛专讜转. 讜注讚讬讬谉 讗讬谞讜 诪转讬讬砖讘 讘注讬谞讬 诇驻讬 讙讬专住转 讛住驻专讬诐 讚讙专住讬 讘驻专拽 讘转专讗 讚谞讚讛 (住讝, 讗) 讗诪专 诪专 注讜拽讘讗 诇驻诇讜祝 砖讘注讬谉 诇讞 讗讬谞讜 讞讜爪抓 讬讘砖 讞讜爪抓 讜讻讜' 讗诪专 专' 讬讜讞谞谉 驻转讞讛 注讬谞讬讛 讘讬讜转专 讗讜 注爪诪讛 注讬谞讬讛 讘讬讜转专 诇讗 注诇转讛 诇讛 讟讘讬诇讛, 讜讛谞讬 诪讬诇讬 诇讟讛专讜转 讗讘诇 诇讘注诇讛 讻讚专讬砖 诇拽讬砖 讜讻讜', 讚讗诇诪讗 讗祝 讘讞爪讬爪讛 讛讞诪讬专讜 诇讟讛专讜转 讬转专 诪讘注诇讛 讜诪讬讛讜 讜讚讗讬 住驻专讬 讚讜拽讗谞讬 诇讗 讙专住讬 讛讻讬 讛转诐, 讗诇讗 讛讻讬 讙专住讬 讜诇讬转 讛讬诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 专讬砖 诇拽讬砖 讜讻讜', 讜讝讜 讘讗诪转 讛讙讬专住讗 讛谞讻讜谞讛 讜讻诪讜 砖讻转讘转讬 砖诐 讘住"讚, 讜诇驻讬 讙讬专住讛 讝讜 讗驻砖专 诇转专抓 讻谉 讻诪讜 砖讻转讘谞讜.





讛诪讗讬专讬

讛诪砖谞讛 讛专讘讬注讬转 讜讛讬讗 谞讙专专转 讗讞专 注谞讬谉 讚专住讛 讜讗注"驻 砖注拽专讛 诇注谞讬谉 讗讞专 诪"诪 讘讗 诇讛砖诪讬注谞讜 砖讗讬谉 诪讻砖讬专讬谉 砖讞讬讟讛 讝讜 注讚 砖讬转讘专专 诇讜 砖诇讗 讚专住 讜注拽专 讛诪砖谞讛 砖谞讜讬讛 诇讛讜讚讬注 砖讛砖讞讬讟讛 爪专讬讱 砖转讛讗 讘讗讛 诪讻讞 讗讚诐 讻诪讜 砖讘讬讗专谞讜 讘驻专拽 专讗砖讜谉 讜讛讜讗 砖讗诪专 谞驻诇讛 住讻讬谉 诪讗诇讬讛 砖诇讗 诪讻讞 讗讚诐 讜砖讞讟讛 讗驻讬' 砖讞讟讛 讻讚专讻讛 讘讛讜诇讻讛 讜砖诇讗 讘讚专住讛 砖讞讬讟转讜 驻住讜诇讛 砖讛专讬 讗讬谉 讻讗谉 讝讘讬讞转 讗讚诐 讜讻转讜讘 转讝讘讞 讜讗讻诇转 讜讗驻讬' 谞驻诇讛 诇讜 诪讬讚讜 讗讜 诪讞讬拽讜 讻诪讜 砖讘讬讗专谞讜 讘驻专拽 专讗砖讜谉 讜诪"诪 讗诐 讛驻讬诇讛 讛讜讗 讗注"驻 砖诇讗 谞转讻讜谉 诇砖讞讬讟讛 讻诇诇 讻砖专讛 讜诇讗 住讜祝 讚讘专 讻砖谞转讻讜谉 诇讛驻讬诇讛 注诇 讛讘讛诪讛 讗诇讗 讗祝 讗诐 谞转讻讜谉 诇谞注爪讛 讘讻讜转诇 讗讜 诇讚讘专 讗讞专 讜讛诇讻讛 讜砖讞讟讛 讻讚专讻讛 讘讛讜诇讻讛 讜砖诇讗 讘讚专住讛 砖讞讬讟转讜 讻砖专讛 讘讘讛诪转 讞诇讬谉 砖讗讬谉 讗谞讜 爪专讬讻讬诐 讘讛 诇讻讜谞讛 讻诇诇 讗祝 诇讻讜谞转 讞转讬讻讛:



讝讛讜 讘讬讗讜专 讛诪砖谞讛 讜讛诇讻讛 驻住讜拽讛 讻诪讜 砖讬转讘讗专 讘驻专拽 专讗砖讜谉 讜讚讘专讬诐 讛谞讻谞住讬诐 转讞转 诪砖谞讛 讝讜 讘讙诪专讗 讗诇讜 讛诐 诪讛 砖讘讬讗专谞讜 讘砖讞讬讟转 讞诇讬谉 砖讗讬谞讛 爪专讬讻讛 讻讜谞讛 讜讛讚讘专 讬讚讜注 讘砖讞讬讟转 拽讚砖讬诐 砖讛讬讗 爪专讬讻讛 讻讜谞讛 讻诪讜 砖讛转讘讗专 诇讗 砖讞讬讟讛 讘诇讘讚 讘讚讬谉 讝讛 讗诇讗 讛专讘讛 讚讘专讬诐 讜讗讞转 诪讛谉 讟讘讬诇讛 砖讻诇 讛讟讜讘诇 诇转专讜诪讛 讗讜 诇拽讚砖讬诐 讗讜 讗祝 诇诪注砖专 讗诐 诇讗 讻讬讜谉 诇讟讘讬诇讛 讻讙讜谉 砖讬专讚 诇讛拽专 讗讜 砖谞驻诇 砖诐 讘讗讜谞住 诇讗 注诇转讛 诇讜 讟讘讬诇讛 讜诇讞讜诇讬谉 诪讬讛讗 注诇转讛 诇讜 专"诇 诇讗讜讻诇讬 讞讜诇讬讛谉 讘讟讛专讛 讗驻讬' 谞讚讛 砖谞讗谞住讛 讜讟讘诇讛 专"诇 砖谞驻诇讛 讘诪讬诐 讟讛讜专讛 诇讘注诇讛 讜讗住讜专讛 讘转专讜诪讛 讜讗驻讬' 谞驻诇讛 讘讘讙讚讬讛 讟讛讜专讛 讗诐 讛诐 专讞讘讬诐 讘讻讚讬 砖讗讬谉 诇讞讜砖 诇讛诐 诇讞爪讬爪讛 讻诪讜 砖讘讬讗专谞讜 讘诪住讻转 讘讬爪讛 讜诪"诪 讗诐 讗谞住转讛 讞讘专转讛 讜讛讟讘讬诇讛 讗注"驻 砖讗讬谉 讻讜谞讛 讗爪诇 讛讟讜讘诇转 讛讜讗讬诇 讜讛诪讟讘诇转 诪转讻讜谞转 诇讛 注诇转讛 诇讛 讟讘讬诇讛 讗祝 诇拽讚砖讬诐 讛讬诇讻讱 讛讞专砖转 讜讛砖讜讟讛 讜砖谞讟专驻讛 讚注转讛 讗注"驻 砖讗讬谉 讘讛诐 讻讜谞讛 讗诐 讬砖 诇讛谉 驻拽讞讜转 诪转拽讬谞讜转 讗讜转谉 讜讗讜讻诇讜转 讘转专讜诪讛:



讛住讜诪讗 讗注"驻 砖讛讬讗 讘转 讻讜谞讛 爪专讬讻讛 讛讬讗 讙诐 讻谉 诇讛转拽谞转 讞讘专转讛 诪转讜讱 砖讗讬谞讛 专讜讗讛 砖诪讗 讗讬谞讛 诪转拽谞转 诪讛 砖爪专讬讱 诇讛 讻专讗讜讬:



讙诇 砖谞转诇砖 诪谉 讛讬诐 讜讘讜 讗专讘注讬诐 住讗讛 讜讛讬讛 讗讚诐 讟诪讗 讬讜砖讘 注诇 砖驻转 讛讬诐 讜诪爪驻讛 注讚 砖讬驻讜诇 讛讙诇 讜讬讟讘讬诇谞讜 注诇转讛 诇讜 讟讘讬诇讛 诇诪讛 砖谞转讻讜谉 诇讜 讜讗诐 诇讗 讛讬讛 讬讜砖讘 讜诪爪驻讛 讗诇讗 砖讛讬讛 讬讜砖讘 砖诐 讘诪拽专讛 讜谞驻诇 讛讙诇 注诇讬讜 讜讟讘诇 讻诇 讙讜驻讜 注诇转讛 诇讜 讟讘讬诇讛 诇讞诇讬谉 讜讻谉 讛讚讬谉 讘讻诇讬诐 讘诪讛 讚讘专讬诐 讗诪讜专讬诐 讻砖讛讜讗 谞讟讘诇 讘专讗砖讜 专"诇 专讗砖 讛讙诇 讛诪讙讬注 诇讗专抓 讗讜 专讗砖讜 讛诪讙讬注 诇讬诐 讗讘诇 讗诪爪注讬转讜 砖诇 讙诇 讛注讜诪讚 讻诪讬谉 讻讬驻讛 讗诐 讛讜砖讬讟 讘讜 讻诇讬诐 讗讬谞讛 讟讘讬诇讛 讜讻谉 讗诐 讟讘诇 讘讙诇 讻砖讛讜讗 讘讗讜讬专 拽讜讚诐 砖讬讙讬注 诇讗专抓 砖讗讬谉 讘讗讜讬专 诪拽讜诐 讟讘讬诇讛:





诪讛专砖"讗 - 讞讬讚讜砖讬 讛诇讻讜转

转讚"讛 讜讗讬 讗砖诪注讬谞谉 讛驻讬诇讛 讻讜' 讛"讗 讚讛转诐 讗驻讬诇讜 专讘谞谉 诪讜讚讜 讚讛讗 诪讻讜讜谞讬 诇讞转讬讻转 讘砖专 诇讛讻讬 讗砖诪注讬谞谉 讚讗驻"讛 驻住诇讬 讻讜' 注讻"诇 诇驻讬 诪讛 砖讻转讘讜 讘转讜住' 讘驻"拽 讚专讘讬 谞转谉 诪讻砖讬专 讗驻讬诇讜 讘诇讗 诪转讻讜讬谉 诇讞转讬讻讛 讻诇诇 讜谞拽讟 诇谞讜注爪讛 住讻讬谉 讘讻讜转诇 讚讛讜讬 诪转讻讜讬谉 诪讬讛转 诇讞转讬讻讛 讘注讜诇诐 诇专讘讜转讗 讚专讘谞谉 讚讗驻"讛 驻住诇讬 讗讬谉 诇讛拽砖讜转 讗诪讗讬 诇讗 谞拽讟 专讘讜转讗 讟驻讬 诇专讘谞谉 讚讗驻讬诇讜 讘诪转讻讜讬谉 诇讞转讬讻转 讘砖专 驻住诇讜 讚讬砖 诇讜诪专 讚诪诇转讗 诪爪讬注转讗 谞拽讟 讚讛讜讬 拽爪转 专讘讜转讗 谞诪讬 诇专讘讬 谞转谉 讚诪转讻讜讬谉 诇讞转讬讻转 讘砖专 诇讗 讛讜讬 专讘讜转讗 讻诇诇 诇专' 谞转谉 讜拽"诇:





诪讛专"诐

讘专砖"讬 讚"讛 讗讘诇 讛讻讗 讚诇讗 诪讻讜讬谉 讗驻讬' 诇讞转讬讻讛 讜讻讜' 讜讛讬讗 讙讜驻讗 讗爪讟专讬讻讗 诇讗砖诪讜注讬谞谉 讜讻讜' 拽诪"诇 专讘讗 讻讜' 诪讚诇讗 拽转谞讬 讛驻讬诇 住讻讬谉 讜讻讜'. 讚讘专讬 专砖"讬 转诪讜讛讬诐 讚诪讛 讗诪专 讚讛讬讗 讙讜驻讗 讗爪讟专讬讻讗 诇讗砖诪讜注讬谞谉 讛讗 转拽砖讛 诇讱 讚诇讬转谞讬 讚讗驻讬' 讛驻讬诇讛 驻住讜诇讛 讜讗谞讗 讗诪讬谞讗 讚讻诇 砖讻谉 谞驻诇讛 诪注爪诪讛 讜注讜讚 讗诐 讛讜讗 讘讗驻砖专 诇讜诪专 讚讛讬讗 讙讜驻讗 讗爪讟专讬讻讗 诇讬讛 诪讗讬 拽讗诪专 讘转专 讛讻讬 拽诪"诇 专讘讗 讜讻讜' 诪讚诇讗 拽转谞讬 讛驻讬诇 住讻讬谉 讜讻讜' 讛讗 讻讘专 拽讗诪专 讚讛"讗 讚讛讬讗 讙讜驻讗 讗爪讟专讬讻讗 诇讬讛 讜谞专讗讛 讚专砖"讬 住"诇 讚讘讬谉 讛讗 讚讘注讬谞谉 讻讞 讙讘专讗 讜讘讬谉 讛讗 讚讘注讬' 讻讜谞讛 诇砖讞讬讟讛 诇诪"讚 转专讜讬讬讛讜 谞驻拽讗 诇谉 诪拽专讗 讚讜讝讘讞转 讜讗讻诇转 讻讚诪砖诪注 诇拽诪谉 讘住讜讙讬讗 讚砖诪注转讬谉 诪讛讗 讚拽讗诪专 讘讛讗 讝讻讬谞讛讜 专讘讬 谞转谉 诇专讘谞谉 诪讬 讻转讬讘 讜讞转讻转 讜讻讜' 讜注讬讬谉 讘讗砖专"讬 讜讙诐 住"诇 诇专砖"讬 讚砖驻讬专 讗砖讻讞谉 讚谞驻诇讛 诪注爪诪讛 讜讗驻"讛 谞转讻讜讬谉 诇砖讞讬讟讛 讻讙讜谉 砖讛讬讛 讬讜砖讘 讜诪爪驻讛 诪转讬 转驻讜诇 住讻讬谞讜 讜转砖讞讜讟 讜诇讻讱 拽讗诪专 讚讗讬 诇讗讜 讚讗砖诪讜注讬谞谉 专讘讗 讛讜讛 讗诪讬谞讗 讚讛"讛 讛驻讬诇讛 讛讜讗 驻住讜诇讛 诪砖讜诐 讚诇讗 谞转讻讜讬谉 讜讛讗 讚拽转谞讬 谞驻诇讛 讛讬讗 讙讜驻讗 讗爪讟专讬讻讗 诇讬讛 讚讗驻讬' 讛讬讻讬 讚谞转讻讜讬谉 诇砖讞讬讟讛 讻讙讜谉 砖讛讬讛 讬讜砖讘 讜诪爪驻讛 诪转讬 转驻讜诇 住讻讬谞讜 讜转砖讞讜讟 讗驻"讛 驻住讜诇讛 诪讟注诐 讚讘注讬谞谉 讻讞 讙讘专讗 拽诪"诇 专讘讗 讚砖驻讬专 讚讬讬拽讬谞谉 谞诪讬 诪讬谞讛 讛讗 讛驻讬诇讛 讛讜讗 讻砖专讛 讜讗注"讙 讚诇讗 讗讬讻讜讬谉 讚讗诇"讻 诇讬转谞讬 讛驻讬诇 住讻讬谉 驻住讜诇讛 诪诪注诐 讚讻转讬讘 讜讝讘讞转 讜讗讻诇转 讚诪砖诪注 讚讘注讬谞谉 讻讜谞讛 诇讝讘讬讞讛 讜讗谞讗 讗诪讬谞讗 讚讻"砖 谞驻诇讛 讚诇讗 讛讜讬 讛砖讞讬讟讛 诪讻讞 讗讚诐 讻诇诇 讚驻住讜诇讛 讚诇讗 诪拽专讬 讜讝讘讞转 讜讗讻诇转 讗注"讙 讚讗讬讻讜讬谉 诇砖讞讬讟讛 讚住讘专讗 讛讬讗 讚讬讜转专 诪拽专讬 讜讝讘讞转 讜讗讻诇转 讛讬讻讬 讚讛砖讞讬讟讛 诪讻讞 讙讘专讗 讗注"讙 讚诇讗 讗讬讻讜讬谉 诪讛讬讻讬 讚诇讗 讛讜讬 讛砖讞讬讟讛 诪讻讞 讙讘专讗 讻诇诇 讗注"讙 讚讗讬讻讜讬谉 讗诇讗 讜讚讗讬 砖"诪 讚讛驻讬诇讛 讛讜讗 讻砖专讛 讜讬砖 诇驻专砖 讙诐 讻谉 讚讘专讬 专砖"讬 拽诪"诇 专讘讗 讚讛讗 谞诪讬 讚讬讬拽讬谞谉 诪讬谞讛 诪讚诇讗 拽转谞讬 讛驻讬诇 住讻讬谉 讜讻讜' 专"诇 诪讚诇讗 拽转谞讬 诪转谞讬' 转专讜讜讬讬讛讜 谞驻诇讛 住讻讬谞讜 讗讜 讛驻讬诇讛 讛讜讗 驻住讜诇讛 砖"诪 讚讛驻讬诇讛 讻砖专讛 讗讘诇 驻讬' 讛专讗砖讜谉 谞专讗讛 诇讬 注讬拽专:


砖诐 讘转讜住' 讚"讛 讜讛讗 讗诪专讛 专讘讗 讞讚讗 讝讬诪谞讗 讻讜' 讜注讜讚 讚讗驻讬' 讗讬 转谞谉 诇讛 讘讛讚讬讗 讘诪转谞讬转讬谉 诇讗 讛讬讛 讬讻讜诇 诇讛拽砖讜转. 专"诇 诇讗 讛讬讛 讬讻讜诇 诇讛拽砖讜转 转谞讬谞讗 讗讬 诇讗讜 讛讗 讚讗诪专 专讘讗 讗诪转谞讬转讬谉 拽诪讬讬转讗 专' 谞转谉 讛讬讗 讜讻讜':


[讘讗"讚] 讚讛讗 诇讗 驻专讬讱 [讗专讘讗] 诇诪讛 诇讬讛 诇诪讬讚拽 讜讻讜'. 专"诇 转讚注 讚讻谉 讛讜讗 讚讛讗 讛砖转讗 谞诪讬 讚诇讗 转谞谉 诇讛 讘诪转谞讬' 讘讛讚讬讗 诪"诪 转拽砖讛 诇谉 诇"诇 诇诪讬驻专讱 讜讛讗 讗诪专讛 专讘讗 讞讚讗 讝讬诪谞讗 讻讜' 讘诇讗 讛讛讬讗 讚专讘讗 拽诪讬讬转讗 讛"诇 诇诪驻专讱 诇诪讛 诇讬' 诇专讘讗 讚讛讻讗 诇诪讬讚拽 诪诪转谞讬' 讚讛讻讗 讛讗 讛驻讬诇讛 讛讜讗 讻砖专讛 讛讗 转谞讬谞谉 诇讛 讘诪转谞讬' 讚诇注讬诇 诪讚诪讻砖专讬谞谉 砖讞讬讟转 讞专砖 讜讻讜' 讗诇讗 讜讚讗讬 讗讬 诇讗讜 讚讗诪专 专讘讗 诇注讬诇 讗诪转谞讬转讬谉 讚讞专砖 砖讜讟讛 讜拽讟谉 专' 谞转谉 讛讬讗 诇讗 讛讬讛 诪拽砖讛 讻诇讜诐 讜讻讜' 讗"讻 讗驻讬' 讗讬 转谞谉 诇讛 讛讻讗 讘诪转谞讬' 讘讛讚讬讗 诇讗 讛讬讛 讬讻讜诇 诇讛拽砖讜转 讻诇讜诐 讘诇讗 讛讛讬讗 讚专讘讗 讚诇注讬诇 讜诪"诪 注"讻 爪专讬讱 讗转讛 讙"讻 诇驻讬专讜砖讜 砖诇 专砖"讬 诪砖讜诐 讚讗诇"讻 转拽砖讛 诇谉 讛讻讬 讛"诇 诇诪讬驻专讱 转谞讬谞讗 讞讚讗 讝讬诪谞讗 讚讛讗 拽转谞讬 诇注讬诇 讚砖讞讬讟转 讞专砖 砖讜讟讛 讜拽讟谉 讻砖专讛 讜讗讜拽诪讛 专讘讗 讻专' 谞转谉 讜诇驻讬 讛讛讬讗 讗讜拽讬诪转讗 诇诪讛 诇讬讛 诇诪转谞讬' 讚讛讻讗 讗诇讗 讜讚讗讬 诪砖讜诐 讛讻讬 诇讗 驻专讬讱 讛讻讬 诪砖讜诐 讚诇讗 拽转谞讬 诇讛 讘诪转谞讬' 讚讛讻讗 讘讛讚讬讗 讜讛砖转讗 爪专讬讻讬谉 讗谞讜 诇驻专砖"讬 讜诇驻讬' 讛转讜住' 讚讘诇讗 驻专砖"讬 转拽砖讛 诇谉 讛"诇 诇诪驻专讱 转谞讬谞讗 讞讚讗 讝讬诪谞讗 诇驻讬 讛讛讬讗 讗讜拽讬诪转讗 讚专讘讗 讚诇注讬诇 讜诪转谞讬' 讚讛讻讗 诇诪讛 诇讬 讻诪讜 砖讻转讘谞讜 讜讘诇讗 驻讬' 讛转讜住' 转拽砖讛 诇谉 讚讛讻讬 讛"诇 诇诪驻专讱 诇诪讛 诇讬讛 诇专讘讗 诇诪讬讚拽 诪诪转谞讬转讬谉 讚讛讻讗 讛讗 讛驻讬诇讛 讻砖专讛 讛讗 转谞讬谞讗 诇讛 讘诪转谞讬转讬谉 讚诇注讬诇 讗讘诇 诇驻讬 讛砖谞讬 讛驻讬专讜砖讬诐 讘讬讞讚 砖诇 专砖"讬 讜转讜住' 讬转讬讬砖讘 讛讻诇 砖驻讬专 讚诇讗 讛讬讛 讬讻讜诇 诇诪驻专讱 讻"讗 讘讝讛 讛诇砖讜谉 讜讛讗 讗诪专 专讘讗 讞讚讗 讝讬诪谞讗 讜讻讜' 讜讗"讻 爪"诇 讛讗 讚讻转讘讜 讛转讜住' 讜注讜讚 讚讗驻讬' 讗讬 转谞谉 诇讛 讘讛讚讬讗 讜讻讜' 讗讬谉 讻讜讜谞转诐 讜注讜讚 讚讗驻讬' 讘诇讗 驻专砖"讬 讻诇诇 讬转讜专抓 讛讻诇 讗诇讗 讛"诇 讚诪驻专砖"讬 诪砖诪注 讚讗讬 讛讜讛 转谞谉 诇讛 讛讻讗 讘讛讚讬讗 讛讬讛 讬讻讜诇 诇诪驻专讱 转谞讬谞讗 讞讚讗 讝讬诪谞讗 讗驻讬' 讘诇讗 诪诇转讗 讚专讘讗 讚诇注讬诇 讻诇诇 讚讝讛 讗讬谞讜 讚讗驻讬' 讗讬 转谞谉 诇讛 讜讻讜' 讗讘诇 诇注讜诇诐 讙诐 讛转讜住' 爪专讬讻讬谉 诇驻专砖"讬 讻诪讜 砖讻转讘谞讜 讜拽"诇:


讚"讛 讜讗讬 讗砖诪讜注讬谞谉 讛驻讬诇讛 讛讱 爪专讬讻讜转讗 诇讗 讛讜讛 讚讜诪讬讗 讚讗讬讚讱 讜讻讜'. 专"诇 诇讗 讛讜讛 讚讜诪讬讗 讚爪专讬讻讜转讗 讛专讗砖讜谞讛 讚拽讗诪专 讗讬 讗砖诪讜注讬谞谉 讛转诐 诪砖讜诐 讚拽讗 诪讻讜讬谉 诇砖讜诐 讞转讬讻讛 讜讻讜' 讚讗讜转讛 爪专讬讻讜转讗 拽讗讬 讗专讘讗 讚讗爪讟专讬讱 专讘讗 诇诪讬诪专 诪诇转讬讛 转专讬 讝讬诪谞讬 讗讘诇 讛讱 爪专讬讻讜转讗 拽讗讬 讗诪转谞讬转讬谉 讜讗"讻 诇驻讬 驻讬' 讛转讜住驻讜转 讛讜讬 驻讬专讜砖 讚爪专讬讻讜转讗 讚讙诪专讗 讛讻讬 爪专讬讻讬 专"诇 讚专讘讗 讗爪讟专讬讱 诇诪讬诪专 诪诇转讬讛 转专讬 讝讬诪谞讬 讚讗讬 讗砖诪讜注讬谞谉 讛讗 讚诇注讬诇 讚讗诪专 讚诪转谞讬转讬谉 讚讞砖"讜 讗转讬讗 讻专讘讬 谞转谉 讚砖诪注讬谞谉 诪讬谞讬讛 讚讗驻讬' 讝专拽 住讻讬谉 诇谞讬注爪讛 讘讻讜转诇 砖讞讬讟转讜 讻砖专讛 讛"讗 讛转诐 讚讜拽讗 讻砖专讛 讚拽讗 诪讻讜讬谉 诪讬讛讗 诇讞转讬讻讛 讘注诇诪讗 讗讘诇 讛驻讬诇讛 讗驻讬' 专讘讬 谞转谉 诪讜讚讛 讚砖讞讬讟转讜 驻住讜诇讛 诪砖讜诐 讚诇讗 拽讗 诪讻讜讬谉 讻诇诇 诇砖讜诐 讞转讬讻讛 拽诪"诇 专讘讗 讛讗讬 诪讬诪专讗 讚讛讻讗 讚讚讬讬拽 诪诪转谞讬转讬谉 讚讗驻讬' 讛驻讬诇讛 讻砖专讛 讜讗转讬讗 讻专讘讬 谞转谉 讜讗讬 讗砖诪讜注讬谞谉 讛讗讬 诪讬诪专讗 讚讛讻讗 诇讞讜讚 讛"讗 讚诪转谞讬转讬谉 讚诇注讬诇 讚砖讞讬讟转 讞砖"讜 讚诪讻讜讜谞讬 诇砖讞讬讟转 讘砖专 讗转讬讗 讗驻讬' 讻专讘谞谉 讚讘讻讛"讙 讗驻讬' 专讘谞谉 诪讜讚讜 拽诪"诇 专讘讗 诇注讬诇 讚诇讗 讗转讬讗 讗诇讗 讻专讘讬 谞转谉 讗讘诇 专讘谞谉 住"诇 讗驻讬' 讛讬讻讬 讚诪讻讜讬谉 诇讞转讬讻转 讘砖专 砖讞讬讟转讜 驻住讜诇讛 注讚 砖讬讻讜讬谉 诇讞转讬讻转 住讬诪谞讬诐 讜讛讗 讚讗讬驻诇讙讜 专讘谞谉 讜专讘讬 谞转谉 讘讝专拽 住讻讬谉 讜诇讗 讗讬驻诇讙讜 讘谞转讻讜讬谉 诇讞转讬讻转 讘砖专 诇讗砖诪讜注讬谞谉 讚讗驻讬' 讘谞转讻讜讬谉 诇讞转讬讻转 讘砖专 驻住诇讬 专讘谞谉 诇讛讜讚讬注讱 讻讞讜 讚专讘讬 谞转谉 讚讗驻讬' 讘讝专拽 住讻讬谉 诪讻砖讬专 讚讻讞 讚讛讬转讬专讗 注讚讬祝 讜诇讗 讗爪讟专讬讱 讙诪' 诇驻专砖 爪专讬讻讜转讗 讝讜 讛砖谞讬讬讛 讗诪诇转讬' 讚专讘讗 讚驻砖讜讟 讛讜讗 讜讛讚专 讛讜拽砖讛 诇讙诪专讗 诇驻讬 诪讗讬 讚讚讬讬拽 专讘讗 诪诪转谞讬' 讚讛讻讗 讚讗驻讬' 讛驻讬诇讛 讻砖专讛 讗"讻 拽砖讬讗 注诇 讛转谞讗 讚诪转谞讬转讬谉 讚诇讬转谞讬 讚诪转谞讬转讬谉 讚讛讻讗 讚砖诪注讬谞谉 诪讬谞讛 讚讗驻讬' 讛驻讬诇讛 讻砖专讛 讚诇讗 诪讻讜讬谉 讻诇诇 诇砖讜诐 讞转讬讻讛 讜讻"砖 砖讞讬讟转 讞砖"讜 讚诪讻讜讜谞讬 诇讞转讬讻转 讘砖专 讜诇"诇 诇转谞讗 诇诪讬转谞讬 诪转谞讬' 讚诇注讬诇 讜诪砖谞讬 讜讗讬 讗砖诪讜注讬谞谉 讛讻讗 诪砖讜诐 讚讗转讬讗 诪讻讞 讘谉 讚注转 讜讻讜' 讗诇讗 砖讬"诇 注讚讬讬谉 讻讬讜谉 砖讬砖 诇讞诇拽 讘讬谉 讝专拽 住讻讬谉 诇谞讜注爪讛 讘讻讜转诇 诇砖讞讬讟转 讞砖"讜 讗"讻 转拽砖讛 诇讱 诪谞"诇 诇专讘讗 讚驻住诇讬 专讘谞谉 讗驻讬' 讘砖讞讬讟转 讛砖"讜 讚诇诪讗 讚讗讛"谞 讚诇"驻 专讘谞谉 讗专"谞 讗诇讗 讘讝专拽 住讻讬谉 讚诇讗 诪讻讜讬谉 诇讞转讬讻转 讘砖专 讗诇讗 诇讞转讬讻转 讻讜转诇 讗讘诇 讘砖讞讬讟转 讞砖"讜 讚拽讗 诪讻讜讜谞讜 诇讞转讬讻转 讘砖专 讗讬诪讗 讚诪讜讚讜 专讘谞谉 讚砖讞讬讟转谉 讻砖专讛 讜谞"诇 讚专讘讗 住"诇 讚诪讗讞专 讚专讘谞谉 注"讻 爪专讬讻讬诐 诇讞诇拽 讘讬谉 谞转讻讜讬谉 诇讞转讬讻讛 诇诇讗 谞转讻讜讬谉 诪砖讜诐 诪讚讙诇讬 专讞诪谞讗 讚诪转注住拽 讘拽讚砖讬诐 驻住讜诇 诪讻诇诇 讚讞讜诇讬谉 诇讗 讘注讜 讻讜讜谞讛 讗诇讗 讚专讘谞谉 住"诇 讚谞讛讬 讚诇讗 讘注讬谞谉 讻讜讜谞讛 诇讝讘讬讞讛 诇讞转讬讻讛 讘注讬谞谉 讻讚诇拽诪谉 讜诪谞讗 诇讛讜 诇讞诇拽 讛讻讬 讗诇讗 注"讻 爪专讬讻讬诐 讗谞讜 诇讜诪专 讚诪砖诪注 诇讛讜 诇讞诇拽 讛讻讬 诪讚讻转讬讘 讜讝讘讞转 讜讗讻诇转 讚诪砖诪注 诇讛讜 诇专讘谞谉 诪讛讗讬 拽专讗 讚讘注讬' 诪拽爪转 讻讜讜谞讛 讚讛讬讬谞讜 砖讬讻讜讬谉 诪讬讛讗 诇讞转讬讻讛 讜诇讻讱 诪住转讘专 诇讬讛 诇专讘讗 诇诪讬诪专 讚讻讬讜谉 讚诪讞诪转 拽专讗 讚讜讝讘讞转 诪爪专讬讻讬 专讘谞谉 讻讜讜谞讛 诇讞转讬讻讛 讛住讘专讗 谞讜转谞转 讚专"诇 讚讘注讬谞谉 讻讜讜谞讛 诇讞转讬讻转 住讬诪谞讬诐 讚讛讜讜 讘转讜专转 讝讘讬讞讛 讗诇讗 砖讗"爪 砖讬转讻讜讬谉 诇讛转讬专讛 讘讝讘讬讞讛 讝讜 讻诪讜 砖驻讬专砖讜 讛转讜住' 讗讘诇 讘谞转讻讜讬谉 诇讞转讬讻转 讘砖专 诇讗 住讙讬 讚讗讬谞讜 讘转讜专转 砖讞讬讟讛 讚讛讗 诇讗 讻转讬讘 讜讞转讻转 讗诇讗 讜讝讘讞转 讜讗注驻"讻 拽讗诪专 诇拽诪谉 讘讛讗讬 讝讻讬谞讛讜 专讘讬 谞转谉 诇专讘谞谉 诪讬 讻转讬讘 讜讞转讻转 讜讝讘讞转 讻转讬讘 讜讻讜' 诪砖讜诐 讚讜讝讘讞转 诇讗 诪砖诪注 诇讬讛 讚专"诇 讻讜讜谞转 讞转讬讻转 讚讘专 讛谞讝讘讞 讚讛讬讬谞讜 住讬诪谞讬诐 讗诇讗 讻讜讜谞转讜 诇讛转讬专讛 讘讝讘讬讞讛 讜拽"诇. 讜诪驻专砖"讬 诪砖诪注 讚诪讚诪讛 讛驻讬诇讛 诇讝专拽 讜转专讜讬讬讛讜 诪拽专讬 诇讗 谞转讻讜讬谉 诇讞转讬讻讛 讚讛讗 讻转讘 拽诪"诇 专讘讗 讚讛讗 谞诪讬 讚讬讬拽讬谞谉 诪讬谞讛 诪讚诇讗 拽转谞讬 讛驻讬诇讛 住讻讬谉 讗讜 讝专拽 住讻讬谉 讜讻讜' 讜讗"讻 诇讗 讬转讬讬砖讘 讛爪专讬讻讜转讗 诇驻讬专讜砖讜 讘讗讜驻谉 讝讛 砖讻转讘谞讜 讗诇讗 爪"诇 讚讛"拽 讗讬 讗砖诪讜注讬谞谉 讛转诐 讜诇讗 讗砖诪讜注讬谞谉 讚讬讜拽讗 讚诪转谞讬转讬谉 讚讛讻讗 讛"讗 诪砖讜诐 讚拽讗 诪讻讜讬谉 诇砖讜诐 讞转讬讻讛 讗讘诇 讛讻讗 讜讻谉 讘讝专拽 住讻讬谉 诇讗 讜诇讗 讛讜讛 诪讜拽诪讬谞谉 诇诪转谞讬转讬谉 讚砖讞讬讟转 讞砖"讜 讻专讘讬 谞转谉 讗诇讗 讻专讘谞谉 讜诇讗 讛讬讬谞讜 诪讜讚讬诐 诇讚讘专讬 专讘讗 讚诇注讬诇 讚诪讜拽讬 诪转谞讬转讬谉 讻专讘讬 谞转谉 诇讻讱 讗爪讟专讬讱 专讘讗 诇讚讬讬拽 诪诪转谞讬转讬谉 讚讛讻讗 讛讗 讛驻讬诇讛 讻砖专讛 讜讛砖转讗 诪讜讻专讞讬诐 讗谞讜 诇讜诪专 注诇 讻专讞谞讜 讚转谞讗 讚诪转谞讬转讬谉 住讘讬专讗 诇讬讛 讻专讘讬 谞转谉 讜讗讬 讗砖诪讜注讬谞谉 专讘讗 讛讱 讚讛讻讗 讜诇讗 讛讛讬讗 讚诇注讬诇 讛"讗 讚讗注"讙 讚转谞讗 讚诪转谞讬转讬谉 住"诇 讻专讘讬 谞转谉 诪讚诪讻砖讬专 讛讻讗 讘讛驻讬诇 住讻讬谉 诪"诪 讛讗讬 讚讬谞讗 讚诪转谞讬转讬谉 讚诇注讬诇 讚拽转谞讬 讚砖讞讬讟转 讞专砖 砖讜讟讛 讜拽讟谉 讻砖专讛 讗转讬 讻讻"注 讗驻讬诇讜 讻专讘谞谉 讻讬讜谉 讚谞转讻讜讬谉 诇讞转讬讻讛 拽诪"诇 讛讛讬讗 讚诇注讬诇 讚诇讗 讗转讬讗 讗诇讗 讻专讘讬 谞转谉 讗讘诇 诇专讘谞谉 讗注"讙 讚谞转讻讜讬谉 诇讞转讬讻讛 讻讬讜谉 讚诇讗 谞转讻讜讬谉 诇讞转讬讻转 讛住讬诪谞讬谉 驻住讜诇讛 讜讛爪专讬讻讜转讗 讛砖谞讬讬讛 诇讗 拽讗讬 讗专讘讗 讗诇讗 讗转谞讗 讚诪转谞讬转讬谉 讻诪讜 砖驻讬专砖转讬 注"讚 讛转讜住驻转:


讚"讛 注讜谉 讻专转 讛转专转 讗讬驻讻讗 讛讜讛 诇讬讛 诇诪讬诪专 讜讻讜'. 专"诇 讚讛讗 讘讜讚讗讬 讗讬谉 讻讜讜谞转讜 砖诇 专讘讗 砖讬住讘讜专 专讘 讘砖谞讬讛诐 诇讛讬转专 讚讛讗 驻砖讬讟讗 讚讘注讬谞谉 讻讜讜谞讛 讘砖讞讬讟讛 讗诇讗 专"诇 砖讬住讘讜专 砖谞讬讛诐 诇讗讬住讜专 讗"讻 讛诇"诇 讗讬驻讻讗 注讜谉 诪讬转讛 讗住专转 注讜谉 讻专转 诪讬讘注讬讗 讜讻讜':


讘讗"讚 讜讬"诇 诪砖讜诐 讚谞拽讟 诪注讬拽专讗 讟讛讜专讛 诇讘讬转讛 讜讻讜'. 专"诇 讚讗注"讙 拽讗诪专 讛讻讬 讛讜讬 讻讗讬诇讜 讗诪专 注讜谉 讻专转 讛转专转 注讜谉 诪讬转讛 诪讬讘注讬' 讗诇讗 诪讗讬 讗讬转 诇讱 诇诪讬诪专 讚注"讻 爪"诇 讻谉 诪砖讜诐 讚驻砖讬讟讗 讚转专讜诪讛 讘注讬 讻讜讜谞讛 讗"讻 谞讬诪讗 讗讬驻讻讗 讻讬讜谉 讚注讜谉 诪讬转讛 讗住专转 注讜谉 讻专转 诪讬讘注讬' 讜转讬讗住专 讙"讻 诇讘注诇讛 讜注讬拽专 讻讜讜谞转讜 砖诇 专讘讗 注诇 讛讞诇讜拽讛 讛砖谞讬讛 专"诇 砖转讬讗住专 讙"讻 诇讘注诇讛 专拽 砖讛转讞讬诇 讘讞诇讜拽讛 讛专讗砖讜谞讛 讜讗诪专 注讜谉 讻专转 讛转专转 讜讻讜' 诪砖讜诐 讚专讘 谞拽讟 讘诪诇转讬讛 诪注讬拽专讗 讟讛讜专讛 诇讘讬转讛:


讘讗"讚 讗讬 谞诪讬 谞讗谞住讛 注讚讬祝 讜讻讜'. 专"诇 讚诇注讜诇诐 讗讬诪讗 诇讱 讚专讘讗 专"诇 砖谞讬讛诐 诇讛讬转专 讜谞讗谞住讛 注讚讬祝 诪讟讘诇 诇讞讜诇讬谉 讜讻讜' 讜讛讗 讚拽讗诪专 注讜谉 讻专转 讛转专转 讚诇驻讬 讝讛 诇诪讛 诇讜 拽"讜 讛讬讬谞讜 诪砖讜诐 讚诪讻讞 拽"讜 讝讛 讛讜讻讬讞 专讘讗 住讘专讗 讝讜 诪讚讘专讬 专讘 讚谞讗谞住讛 讞砖讬讘 讟驻讬 讻讜讜谞讛 诪讟讘诇 诇讞讜诇讬谉 讜讻讜' 诪砖讜诐 讚专讘讗 住"诇 讚讗祝 讘讞讜诇讬谉 爪专讬讱 讻讜讜谞讛 讻讚诪砖诪注 讘砖诪注转讬谉 诇拽诪谉 讜讛讬讛 住讘专 讚讙诐 专讘 住"诇 讻谉 讜讗"讻 诪讚讗诪专 专讘 讟讛讜专讛 诇讘讬转讛 讗"讻 砖"诪 讚谞讗谞住讛 讞砖讬讘 诇讬讛 讻讜讜谞讛 讜诇讻讱 拽讗诪专 注讜谉 讻专转 讛转专转 讜讻讜' 专"诇 讻讬讜谉 讚讞砖讜讘 讻讜讜谞讛 诇注讜谉 讻专转 讻"砖 诇注讜谉 诪讬转讛 讜讛砖讬讘 诇讜 专讘 谞讞诪谉 讚诇注讜诇诐 谞讗谞住讛 诇讗 诪拽专讬 讻讜讜谞讛 讜诇讻讱 拽讗诪专 专讘 讚讗住讜讚讛 诇讗讻讜诇 讘转专讜诪讛 讜讛讗 讚拽讗诪专 讟讛讜专讛 诇讘讬转讛 诪砖讜诐 讚住"诇 讚诇讞讜诇讬谉 诇讗 讘注讬 讻讜讜谞讛 讜讚讜"拽:





讞讻诪转 砖诇诪讛

专砖"讬 讘讚"讛 讚诪讝诪讬谉 讻讜' 讜诪讝诪谞谉 讘驻讛 诇讻讱 讻爪"诇. 讜谞"讘 注讬讬谉 诇拽诪谉 (讞讜诇讬谉 讚祝 驻"讚:)





专砖"砖

讙诪专讗 讗讬讝诪诇 讘讛讚讬讗 拽转谞讬 诇讛. 专"诇 讜讗"讻 诇诪讗讬 讗讬爪讟专讬讱 讗驻讬' 讻"砖. 讜诪砖谞讬 驻讬专讜砖讜 讻讜'. 专"诇 讚讗讬 诇讗 转谞讬 讗诇讗 讗驻讬' 讘讗讬讝诪诇 讛"讗 讚讛"讛 驻讞讜转 讻诪讜 讚讗诪专讬' 讘讘"讘 (拽诪"讜) 诪"讚 讛"讛 讗驻讬' 驻讞讜转 讻讜' 注"砖. 讜注讬' 讟"讝 讬讜"讚 住讬' 诇"讜 住"拽 讬"讚:



专砖"讬 讚"讛 讚诪讝诪讬谉. 讜诪讝诪谞讜 讘驻讛 诇讻讱. 注讬' 诇拽诪谉 专"驻 讻讛"讚 讘转讚"讛 爪专讬讱 讜讘专讗"砖 讻讗谉 住讬' 讞':



讙诪专讗 讚讗讬 讗砖诪注讬谞谉 讛转诐 诪砖讜诐 讚拽讗 诪讬讻讜讬谉 诇砖讜诐 讞转讬讻讛 讘注讜诇诐 讗讘诇 讛讻讗 讻讜'. 讜诇砖讜谉 讛专注"讘 讘讝讛 砖讻' 讜讗注"讙 讚诇讗 讗讬讻讜讬谉 诇砖讞讬讟讛 讗讬谞讜 诪讚讜讬讬拽 讻诇诇 讚讝讛 讗驻讬' 专讘谞谉 诇讗 讘注讜 讻讚诇拽诪谉 (讘注"讘 讜注讬' 讘转讜住') 讜讛讻讬 讛诇"诇 讜讗注"讙 讚诇讗 讗讬讻讜讬谉 讗驻讬诇讜 诇讞转讬讻讛:



砖诐 注讜谉 讻专转 讛讜转专讛 讗讬住讜专 诪讬转讛 诪讬讘注讬'. 讛讗 讚诪砖谞讛 诇砖讜谞讜 诪注讜谉 诇讗讬住讜专. 谞"诇 诪砖讜诐 讚拽讗诪专 讘转专讜诪讛 住转诪讗 讚诪砖诪注 讗驻讬' 讘转专讜诪转 驻讬专讜转 讚专讘谞谉 砖讗讬谞讛 讗诇讗 讗讬住讜专 诪讬转讛 讻讚讗诪专讬' 讘住讜讻讛 (讟讝 讘) 讙讘讬 讟讬诇讟讜诇 讞爪讬专讜转 讗讘诇 砖讘转 讚讗讬住讜专 住拽讬诇讛 诇讗 讜讛转讜住' 讘讚"讛 注讜谉 讘诪讞"讻 转讛"拽 诇讗 讚讬讬拽讜 讘讝讛:



转讚"讛 注讜谉. 讗"谞 谞讗谞住讛 注讚讬祝 讻讜' 砖讗诐 讛讬转讛 讬讜讚注转 讻讜'. 讜讗注"讙 讚转谞谉 谞诪讬 砖诐 (讜诪讬讬转讬 诇拽诪谉) 讟讘诇 讜诇讗 讛讜讞讝拽 讻讗讬诇讜 诇讗 讟讘诇 讜注讬' 转讜住' 砖诐 (讬"讟) 讘讚"讛 诇讗. 讛转诐 讻讙讜谉 讚谞转讻讜讬谉 诪讬讛讗 诇专讞讬爪讛 讻讚驻专砖"讬 砖诐 讘讛诪砖谞讛. 讗讘诇 讛讻讗 讬诇"驻 讻讙讜谉 砖谞驻诇讛 诪谉 讛讙砖专 讻讚诇拽诪谉 讚诇讗 谞转讻讜讜谞讛 诇讻诇讜诐 讜注讚讬祝:





讛讙讛讜转 讬注讘"抓

讙诪壮 讚讛讜讛 诇讛讜 转专讬 爪讜讗专讬 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬讘注讬讗 诇讛讜 诪诇讗 爪讜讗专. 讻注讬谉 讝讛 讘讘"拽 拽讬讟 注"讘:


砖诐 讛讗 讛驻讬诇讛 讛讜讗 讻砖专讛. 注讬' 住谞讛讚专讬谉 注讝 注"讗 转讜住' 讚"讛 住讜祝:


专砖"讬 讚"讛 讟诪讗 讻讜' 注专讬专讬诐 讬讛讬讜. 注讬' 讘讛专注"讘 住驻"讟 讚住谞讛讚专讬谉:





讞讬讚讜砖讬 讞转"住

讝专拽 住讻讬谉 诇谞注爪讛 讘讻讜转诇 诇注讬诇 讬"讘 注"讘 讻' 转讜住' 讚"讛 讝专拽 讚谞拽讟 诇谞注爪讛 讘讻讜转诇 诇专讘讜转讗 诇专讘谞谉 讗注"讙 讚讗讬讻讗 讻讜讜谞转 讞转讬讻讛 诪"诪 讻讙讜谉 讚诇讬讻讗 讻讜讜谞转 讞转讬讻转 住讬' 诇讗 诪讛谞讜. 讜谞"诇 讛讗 讚谞拽讟 讜讛诇讻讛 讜砖讞讟讛 讻讚专讻讛 讚讛讗 诪砖讻讛 砖讗讬谞讛 爪专讬讻讗 驻砖讬讟讗 讚诇讗 讬讻砖讬专 专"谞 讗诐 诇讗 砖讞讟讛 讻讚专讻讛 讗注"讻 诇讗砖诪注讬谞谉 讚诪讬讬专讬 谞诪讬 讘住讻讬谉 拽讟谉 砖讗讬谉 讘讜 砖讬注讜专 讘' 爪讜讜讗专讬诐 讗诇讗 砖讞讝专讛 诇讗讞专讬' 讻讚讗讜拽诪讬谞讗 诇注讬诇 讬"讘 注"讘 讜讗注"讙 讚讛讞讝讬专讛 诇讗 讛讜讛 讘讛 讻讜讜谞转 讞转讬讻讛 讗讚专讘讗 讛讜讗 讝专拽讛 诇谞注爪讛 讜诇讗 砖转讞讝讜专 诇讗讞专讬' 讗驻"讛 讻砖专讛 诇专"谞 讚诇讗 讘注讬 讻讜讜谞讛 讻诇诇 讜注讬讬' 住谞讛讚专讬谉 注"讝 注"讘 讝专拽 爪专讜专 讘讻讜转诇 讜讻讜' 注"砖. 诇专讘谞谉 驻住讜诇 讗驻讬' 讘住讻讬谉 讙讚讜诇 讜诇讗 讞讝专讛 诇讗讞讜专讬' 讜砖讞讟讛 讻讚讬谞讗 讘讛讜诇讻讛 讜讘讻讜讜谞转 讞转讬讻转 注抓 诇谞讜注爪讛 讘讻讜转诇 讗驻"讛 驻住讜诇 讚讗讬谉 诇讜诪专 专讘谞谉 诇讗 驻住诇讜 讗诇讗 讘住讻讬谉 拽讟谉 讜诪砖讜诐 砖讞讝专讛 诇讗讞讜专讬' 讘诇讗 讻讜讜谞讛 讻诇诇 讗讘诇 讗讬 讛讬' 砖讜诐 讻讜讜谞讛 诪讛谞讬 讗"讻 诇讗 诇讬转谞讬 诇谞讜注爪讛 讻诇诇 讗注"讻 诇专讘谞谉 驻住讜诇 讗驻讬' 讘住讻讬谉 讙讚讜诇 讜诇专"谞 讻砖专 讗驻讬' 讘拽讟谉 诪砖讜诐 讚诇讗 讘注讬 讻讜讜谞讛 讻诇诇:


讜讻' 转讜住' 住谞讛讚专讬谉 注"讝 注"讗 讚诪砖谞转讬谞讜 讻诪"讚 讗砖讜 诪砖讜诐 诪诪讜谞讜 讜讗"讻 讘' 讚讬谞讬诐 谞砖诪注 诪诪砖谞转讬谞讜 讗' 讗砖讜 诪砖讜诐 诪诪讜谞讜 讘' 诪讚讬讜拽讗 谞驻诇讛 讜诇讗 讛驻讬诇讛 诪讜讻讞 讛诇讻讛 讻专"谞 讜讟驻讬 诪专"谞 讚讗驻讬' 讻讜讜谞转 讞讬转讜讱 诇讗 讘注讬' 讻诪"砖 转讜住' 诇注讬诇 讬"讘 注"讘 讚"讛 讝专拽 讜讻讜' 讛讗 讚诇讗 讗诪专 专讘讗 讗诪砖谞转讬谞讜 讛诇讻讛 讛讬讗 诪砖讜诐 讚讘讛讗 讚讗砖讜 诪砖讜诐 诪诪讜谞讗 诇讗 住"诇 讻诪砖谞转讬谞讜 诪砖讜诐 讚拽专讗 讜诪转谞讬转讗 诪住讬讬注 诇诪"讚 讗砖讜 诪砖讜诐 讞爪讬讜 讻讚讗诪专 专讘讗 讘"拽 讻"讙 注"讘 注"砖 讜拽"诇:


讛诇讻讛 讻专"谞 诇拽诪谉 讗诪专 专讘讗 讘讛讗 讝讻谞讛讜 专"谞 诇专讘谞谉 讜讻讜' 注"砖 讜爪"注 讘诪讗讬 讝讻谞讛讜 讛诇讗 讗讬转 诇谉 讙讬诇讜讬 诪讚讗爪讟专讬讱 诇诪讬驻住诇 诪转注住拽 讘拽讚砖讬诐 砖"诪 讞讜诇讬谉 诇讗 讘注讬 讻讜讜谞讛 讜讗讬讻讗 讬诇驻讜转讗 讜讻讜讘住 砖谞讬转 讚讞讜诇讬谉 讘注讬 讻讜讜谞讛 讚讻讬讘讜住 讟讘讬诇转 讘讙讚 诪谞讜讙注 讗讬谞讜 讗诇讗 诇讛讻谞住转 讙' 诪讞谞讜转 讜讛讜讗 讞讜诇讬谉 讜诇讗 诇注谞讬谉 拽讜讚砖 诇讞讜讚 讗讬爪讟专讬讱 讛讗讬 讟讘讬诇讛 讜讗"讻 讻讬讜谉 讚讗讬讻讗 诇诪讬诇祝 讛讻讬 讜讗讬讻讗 诇诪讬诇祝 讛讻讬 诪谞"诇 诇讞诇拽 讘讬谉 讟讘讬诇讛 诇砖讞讬讟讛 谞讬诪讗 讻讜讜谞讛 讙诪讜专讛 诇讗 讘注讬 讗讘诇 讻讜讜谞讛 讻"砖 讘注讬 讜讘讻讘讬住讛 谞诪讬 诇讗 讘注讬 讻讜讜谞转 讟讘讬诇讛 讗诇讗 讗驻讬' 讻讜讜谞转 讻讬讘讜住 讘注诇诪讗 讚讜诪讬讗 讚讻讬讘讜住 专讗砖讜谞讛 住讙讬 谞诪讬 讘砖谞讬' 讜讛"讛 讘砖讞讬讟讛 住讙讬 讘讻讜讜谞转 讞转讬讻转 住讬' 讜讗"讻 讘诪讗讬 讝讻谞讛讜 专"谞 诇专讘谞谉. 讗注"讻 诪讜讻讞 诪讝讛 讚驻砖讬讟讗 诇讬' 诇专讘讗 诪讘讞讜抓 讚讗讬谉 讛诇讻讛 讻专' 讬讜谞转谉 讘谉 讬讜住祝 讜诪诪讬诇讗 诇讬转 诇谉 拽专讗 讘讻讬讘讜住. 讜砖驻讬专 讝讻谞讛讜 专"谞 讜诪诪讬诇讗 诇讬转讗 诇讚专' 讬讜讞谞谉 讜砖驻讬专 驻住拽 专诪讘"诐 诇拽讜诇讗 讘谞讚讛 砖谞讗谞住讛 讜讟讘诇讛 讜拽"诇:


谞讗谞住讛 讜讟讘诇讛 注讬讬' 讛讙"讗 讜诪诇讞诪讜转 讛' 住驻"讙 讚专"讛 讚诪讬讬转讬 讛讱 诇注谞讬谉 诪爪讜转 爪专讬讻讜转 讻讜讜谞讛 讗诪谞诐 讘讞讬' 专"谉 讻' 砖讗讬谞讜 注谞讬谉 诇讻讗谉 讻诇诇 注"砖 讜诪住讘专讗 谞"诇 讛讻讗 讗注驻"讬 砖注诇转讛 讟讘讬诇讛 讜谞讟讛专讛 诪"诪 诪"注 砖诇 讟讘讬诇讛 诇讗 拽讬讬诪讛 讻讬讜谉 砖诇讗 谞转讻讜讜谞讛 诇砖诐 诪爪讜讛 讜讻谉 讛诪诇 砖诇讗 诇砖诐 诪爪讜讛 讛转讬谞讜拽 谞讬诪讜诇 讗讘诇 讛诪诇 诇讗 拽讬讬诐 诪"注 讚诪爪讜转 爪专讬讻讜转 讻讜讜谞讛 讜讻谉 诇讛讬驻讜讱 讗讬 讟讘讬诇讛 讘注讬 讻讜讜谞讛 诇讗 注诇转讛 诪讟讜诪讗转讛 讗驻讬' 讗讬 砖讗专 诪爪讜转 诇讗 爪专讬讻讜转 讻讜讜谞讛 诇砖诐 诪爪讜讛 诪"诪 讛讻讗 讘注讬 讻讜讜谞讛 诇砖诐 讟讛专讛 诇讗 诇砖诐 诪爪讜讛 讜讻谉 讘诪讬诇讛 讜讻诇 讻讬讜爪讗 讘讝讛 讜讛讘谉 讝讛:


讜拽爪转 讬砖 诇注讬讬谉 讻讬讜谉 讚讟讘讬诇转 谞讚讛 诇讘注诇讛 讘驻' 注专讬讜转 诇讗 讻转讬讘讗 讗诇讗 诪驻拽讬谞谉 诪讚讻转讬讘 讜讛讚讜讛 讘谞讚转讛 专"诇 讛讚讜讛 诇讘注诇讛 讚讻转讬讘 讗讬砖 讻讬 讬砖讻讘 讗转 讗砖讛 讚讜讛 讘谞讚转讛 转讛讬' 讻诪讜 谞讚讛 诇讟讛专讜转 砖讘住讜祝 驻' 转讝专讬注 砖诐 讻转讬讘 诇砖讜谉 谞讚讛 讜诇讗 诇砖讜谉 讚讜讛 讜拽讗诪专 砖讛讚讜讛 诇讘注诇讛 转讛讬' 讻谞讚讛 诇讟讛专讜转 讚爪专讬讱 讘讬讗转 诪讬诐. 注讬讬' 转讜住' 讬讜诪讗 注"讞 注"讗 讜讗"讻 诪谞"诇 诇讛拽诇 诇讘注诇讛 讟驻讬 诪诇讟讛专讜转 讚讘注讬' 讻讜讜谞讛 讜讻谉 讬砖 诇讛拽砖讜转 讘砖讞讬讟讛 诇专讜讘 转谞讗讬' 讚诇讗 讚专砖讬 讜讝讘讞转 讻讗砖专 爪讜讬转讬讱 诪诇诪讚 砖谞爪讟讜讛 注"驻 讛诇讻' 砖讞讬讟讛 讗诇讗 讻讗砖专 爪讜讬转讬讱 讘拽讚砖讬诐 讜讻诪"砖 专诪讘"谉 讘驻' 专讗讛 砖诐 讗"讻 讻讬 讛讬讻讬 讚拽讚砖讬诐 讘注讬 讻讜讜谞讛 讛"谞 讘讞讜诇讬谉 诇讘注讬 讻讜讜谞讛 讚讛专讬 讙诇讬 讘拽讚砖讬诐 诇专爪讜谞讻诐 转讝讘讞讜讛讜 讜讗诪专 讘讞讜诇讬谉 转讝讘讞 讻讗砖专 爪讜讬转讬讱 砖诐 诇专爪讜谞讻诐:





爪诇"讞

讙诪专讗 诪讗讬 诇讗讜 讗讚诐 讚讜诪讬讗 讚讻诇讬诐 讜讻讜' 拽爪转 拽砖讛 讜诇诪讛 诇讜 讛谞讞讛 讝讜 讚讗讚诐 讚讜诪讬讗 讚讻诇讬诐 讜讛诇讗 诪讻诇讬诐 注爪诪诐 讬讻讜诇 诇讛讜讻讬讞 讚讞讜诇讬谉 诇讗 讘注讬 讻讜讜谞讛 砖讛专讬 讻诇讬诐 诇讗讜 讘谞讬 讻讜讜谞讛 谞讬谞讛讜 讜讗驻"讛 讟讛讜专讬诐 讜爪专讬讱 诇讜诪专 讚讗讬讻讗 诇诪讬诪专 讚讻诇讬诐 讚诇讗讜 讘谞讬 讻讜讜谞讛 谞讬谞讛讜 诇讗 讘注讬 讻讜讜谞讛 讗讘诇 讗讚诐 讚讘注诇 讻讜讜谞讛 讛讜讗 爪专讬讱 讻讜讜谞讛 诇讻谉 爪专讬讱 诇讜诪专 讗讚诐 讚讜诪讬讗 讚讻诇讬诐:


讜注讜讚 谞诇注"讚 讚诪讛 讚拽讗诪专 讜诪谞讗 转讬诪专讗 讗讬谉 讛讻讜讜谞讛 注诇 讞讜诇讬谉 住转诐 讚诇讗 讘注讬 讻讜讜谞讛 讗诇讗 讛讻讜讜谞讛 诇讛讜讻讬讞 讚讗驻讬诇讜 讞讜诇讬谉 砖讬砖 讘讬讛 讗讬住讜专 讻专转 讙"讻 诇讗 讘注讬 讻讜讜谞讛 讜讻讚诇注讬诇 讚讘注讬 讞讜诇讬谉 讜诇讗 讘注讬 讻讜讜谞讛 讜诇讻谉 诪讘讬讗 讙诇 讜讻讜' 注诇 讛讗讚诐 讜讻诇讬诐 讜拽砖讛 诇诪讛 诇讬讛 讗讚诐 讚讛专讬 诪讻诇讬诐 讻讘专 诪讜讻讞 讚诇讗 讘注讬 讻讜讜谞讛 讜诪讛 讘讬谉 讗讚诐 诇讻诇讬诐 讗诇讗 讚拽诪"诇 砖讙诐 讗讚诐 讗驻讬诇讜 谞讚讛 讙"讻 诪讜转专 讚讜诪讬讗 讚讻诇讬诐 讘诇讗 讻讜讜谞讛 讜讚讞讬 诇讬讛 诇讗 讻诇讬诐 讚讜诪讬讗 讚讗讚诐 讜讗驻讬诇讜 讞讜诇讬谉 讙专讬讚讗 讚诇讬转 讘讬讛 注讜谉 讻专转 讙"讻 讘注讬 讻讜讜谞讛 讜诇讘住讜祝 砖讛讜讻讬讞 讚讞讜诇讬谉 诇讗 讘注讬 讻讜讜谞讛 诪诪砖谞讛 讚讟讘诇 讜诇讗 讛讜讞讝拽 讜讗"讻 诇讬讻讗 诇诪讬诪专 讻诇讬诐 讚讜诪讬讗 讚讗讚诐 讜注诇 讻专讞讱 爪"诇 讗讚诐 讚讜诪讬讗 讚讻诇讬诐 讜讗"讻 拽砖讛 谞转谞讬 讻诇讬诐 诇讞讜讚 讜讗讚诐 讚诇讗 讘注讬 讻讜讜谞讛 讙"讻 谞讚注 诪讻诇讬诐 讗讬 谞诪讬 诪诪砖谞讛 讚讟讘诇 讜诇讗 讛讜讞讝拽 讗诇讗 讜讚讗讬 讚拽诪"诇 讚砖讜诐 讗讚诐 讗驻讬诇讜 谞讚讛 诇讗 讘注讬 讻讜讜谞讛 讜砖驻讬专 诪讜讻讞 诇诪住拽谞讗 讚讗驻讬诇讜 讻专转 诪讜转专 讘诇讬 讻讜讜谞讛 转讜住' 讘讚"讛 讜讗讬 讗砖诪注讬谞谉 讜讻讜' 拽诪"诇 讚讗驻"讛 驻住诇讬 专讘谞谉 讜讻转讘 诪讛专砖"讗 讗讬谉 诇讛拽砖讜转 讗诪讗讬 诇讗 谞拽讬讟 专讘讜转讗 讟驻讬 诇专讘谞谉 讚讗驻讬诇讜 诪转讻讜讬谉 诇讞转讬讻转 讘砖专 驻住诇讬 专讘谞谉 讚讬砖 诇讜诪专 讚诪诇转讗 诪爪讬注讗 谞拽讟 讜讻讜' 讜讚讘专讬讜 讚讞讜拽讬诐 讜诇讜诇讗 讚讘专讬 讛转讜住' 砖讘驻"拽 讚讝讛 讛讜讗 专讘讜转讗 诇专讘谞谉 讗诪讬谞讗 讚讻诇 讝讛 专讘讜转讗 诇专' 谞转谉 讚讛专讬 讘驻"拽 (讚祝 讬讘 注"讘) 诪讜拽讬 诇讛 砖讛诇讻讛 讜讘讗讛 讜讗诪专转讬 砖讗祝 讚讙诐 诇专' 谞转谉 讘注讬谞谉 注讻"驻 诪讻讞 讗讚诐 诪"诪 讙诐 讛讛讘讗讛 讻讞讜 讛讜讗 砖注诇 讬讚讬 砖讝专拽讛 讘讻讞 讙讚讜诇 讘讻讜转诇 拽驻爪讛 诇讗讞讜专讬讛 讜讘讗讛 讜讗"讻 讘讬谉 讛讛诇讬讻讛 讜讘讬谉 讛讛讘讗讛 讻讞 讗讚诐 讛讜讗 讜讗诪讬谞讗 诇讗 诪讘注讬讗 讗诐 诪转讻讜讬谉 诇讻转讞诇讛 诇讝讛 砖注"讬 讻讞 讛讝专讬拽讛 转讞讝讜专 诇讗讞讜专讬讛 驻砖讬讟讗 讚诪讛谞讬 砖讛专讬 讙诐 注诇 讛讞讝专讛 讬砖 讗驻讬诇讜 讻讜讜谞转 讗讚诐 讜讗祝 砖诇讗 谞转讻讜讬谉 诇讞转讬讻讛 讻诇诇 诪"诪 谞转讻讜讬谉 诇诪注砖讛 讗诇讗 讗驻讬诇讜 谞转讻讜讬谉 诇谞注爪讛 讘讻讜转诇 驻讬专讜砖 砖转砖讗专 谞注讜爪讛 讘讻讜转诇 讗诇讗 砖诇讗 谞转拽讬讬诪讛 诪讞砖讘转讜 讘讝讛 讜讞讝专讛 诇讗讞讜专讬讛 讜讘讗讛 谞诪爪讗 砖讗讬谉 注诇 讛讛讘讗讛 讻讜讜谞转 讗讚诐 讗驻讬诇讜 诇诪注砖讛 讘诇讬 讞转讬讻讛 讜讗驻"讛 诪讻砖讬专 专' 谞转谉 讚注讻"驻 注"讬 讻讞讜 谞注砖讬转 讜讗"讻 诪讛 砖讗诪专 诇谞注爪讛 讘讻讜转诇 讛讜讗 讙"讻 诇专讘讜转讗 讚专' 谞转谉 讜讘讝讛 诪转讜专抓 诪讛 砖谞转拽砖讛 专砖"讬 诇注讬诇 (讚祝 讬讚 注"讘) 讚诪讜拽讬 砖讛诇讻讛 讜讘讗讛 讜讻转讘 专砖"讬 讚讛讛"讚 讚讛讜讛 诪爪讬 诇讗讜拽诪讬 砖砖讞讟讛 讘讛诇讬讻讛 诇讘讚 讗诇讗 砖讛讬讛 讘住讻讬谉 诪诇讗 爪讜讗专 讞讜抓 诇爪讜讗专 注讬讬谉 砖诐 砖谞讚讞拽 专砖"讬 讜诇讚讬讚讬 谞讬讞讗 讚诇讛讻讬 讗讜拽诪讛 砖讛诇讻讛 讜讘讗讛 讜讗讝 砖驻讬专 讛讜讛 诇谞注爪讛 讘讻讜转诇 专讘讜转讗 诇专"谞 诪砖讗"讻 讗诐 诪讜拽讬 砖砖讞讟讛 讘讛诇讻讛 讛讜讛 讻讬讜谉 讚诇专"谞 讘注讬 诇诪讬诪专 专讘讜转讗 诪讚诇讗 谞拽讟 讗驻讬诇讜 诪转讻讜讬谉 诇讞转讬讻转 讘砖专 讚讛讜讗 专讘讜转讗 讬讜转专 诇专讘谞谉 讜讗"讻 讚诇专讘讜转讗 讗诇讬讘讗 讚专"谞 讘注讬 诇诪讛 谞拽讟 诇谞注爪讛 讜讻谞"诇:





讚讜专 专讘讬注讬

讚祝 诇状讗 注状讗 诪砖谞讛, 谞驻诇讛 住讻讬谉 讜砖讞讟讛 讻讚专讻讛 驻住讜诇讛 砖谞壮 讜讝讘讞转 讜讗讻诇转, 诪讛 砖讗转讛 讝讜讘讞 讗转讛 讗讜讻诇. 诪砖谞讛 讝讜 讜讻诇 讛砖拽讬诇 讜讟专讬壮 砖注诇讬讛 爪专讬讻讛 讘讬讗讜专 专讞讘, 讜讻讘专 讻转讘转讬 诇注讬诇 讘驻状拽 注诇 讛诪砖谞讛 砖讞讬讟讜转 谞讻专讬 谞讘诇讛, 讜讘砖讗专 诪拽讜诪讜转 讘讬讗讜专 砖讬讟转 讛专诪讘状诐 讜讛转讜住壮 讘讝讛, 讜注转讛 讗专讞讬讘 讗转 讛讚讬讘讜专, 讗讘诇 讗讜讚讛 讜诇讗 讗讘讜砖, 讻讬 讙诐 讗讞专 讻诇 讛讟讜专讞, 诇讗 注诇转讛 讘讬讚讬 诇住诇拽 讻诇 讛拽讜砖讬讜转 讜讛住转讬专讜转 讛谞诪爪讗讜转 讘注谞讬谉 讙讚讜诇 讜注诪讜拽 讛诇讝讛, 讜讝讛 讛讞诇讬 讘注讝讛讬状转.


讛谞讛 讛讗 讚谞驻诇讛 住讻讬谉 讻讜诇诇 讛谉 讚谞驻诇讛 注状讬 专讜讞 讗讜 住讬讘讛 讗讞专转 讘诇讗 砖讜诐 讻讞 讗讚诐, 讜讛谉 讚谞驻诇 诪讬讚 讗讚诐 讗讜 诪讞讬拽讜 注状讬 砖驻砖讟 讗转 讬讚讜 讗讜 砖注诪讚 诪诪讜砖讘讜 讜谞驻诇 诪讞讬拽讜, 砖讗诇讜 诇讙讘讬 谞讝拽讬谉 讚讬谉 讗讚诐 讛诪讝讬拽 讬砖 诇讛诐, 诪砖讜诐 讚讗讚诐 诪讜注讚 诇注讜诇诐 讗讘诇 讻讗谉 讚讘注讬谞谉 讻讞 讗讚诐 诇砖讞讬讟讛 讝讗转 诇讗 诪拽专讬 讻讞 讗讚诐 讻诇诇, 讻谉 讻转讘 讛专砖讘状讗 讝状诇 讜诪讚讬讬拽 讻谉 诪讚讗诪专 讘讙诪壮 讟注诪讗 讚谞驻诇讛, 讛讗 讛驻讬诇讛 讛讜讗 讻砖专讛, 讛专讬 讚讚讜拽讗 讛驻讬诇讛 讻砖专讛, 讗讘诇 谞驻诇讛 讘讻诇 讗讜驻谉 驻住讜诇讛, 讜讛住讘专 讚讘专讬讜 讛拽讚讜砖讬诐 谞诪爪讗 讘专讗状砖 讝状诇, 砖讻壮 讜讝状诇 状讟注诪讗 讚谞驻诇讛 讜讻讜壮 讜讗注状讙 讚诇讗 谞转讻讜讜讬谉 诇砖讜诐 讞转讬讻讛 讗诇讗 砖谞转讻讜讜讬谉 诇讛驻讬诇讛 讜注状讬 讗讜转讜 谞驻讬诇讛 砖讞讟, 讗讘诇 讗诐 谞驻诇讛 住讻讬谉 诪讬讚讜 讘诇讗 讻讜讜谞讛, 讛讜讬 讻诪讜 砖诪讜谞讞转 注诇 讛拽讬专 讜讛驻讬诇转讛 讛专讜讞, 讚诇讗 拽专讬谞谉 讘讬壮 讜讝讘讞转 讜讗讻诇转, 讻讬讜谉 砖诇讗 谞转讻讜讜讬谉 诇砖讜诐 讚讘专, 讚讟注诪讗 讚专状谞 讚诇讗 讘注讬 讻讜讜谞讛 讻诇诇 讘讞讜诇讬谉, 诪讚讙诇讬 专讞诪谞讗 讚诪转注住拽 驻住讜诇 讘拽讚砖讬诐, 讜讗祝 诇讞转讬讻讛 诇讗 讘注讬 讻讜讜谞讛, 讚讛讗 诇讗 讻转讬讘 讜讞转讻转 讗诇讗 讜讝讘讞转, 讜诪讬讛讜 讘诇讗 讻讜讜谞转 砖讜诐 讚讘专 讗状讗, 诪讚讻转讬讘 讜讝讘讞转 讚讛讜讬 诇讻诇 讛驻讞讜转 讻诪讜 讜注砖讬转, 讜爪专讬讱 诇讻讜讜讬谉 诇砖讜诐 讚讘专 诪注砖讛状 注讻状诇, 驻讬壮 诇讚讘专讬讜, 讚讛谞讛 讘讝讘讬讞讛 讬砖 讗专讘注 诪讚专讙讜转 讜讻讜诇谉 讻讞 讗讚诐, 讜讛诪讛 讗壮 砖讜讞讟 讘讻讜讜谞转 讝讘讬讞讛 讚讛讬讬谞讜 诇讝讘讜讞 讘讻诇 讚拽讚讜拽讬 砖讞讬讟讛 讻诪爪讜讛 注诇讬讜 讻讚讬 诇讛转讬专 讗转 讛讘注状讞 诇讛讚讬讜讟 讗讜 诇讙讘讜讛. 讘壮 砖讜讞讟 讘住讬诪谞讬诐 讻讚讬 诇讛诪讬转 讗转 讛讘注状讞, 诇讛讻砖讬专讜 诇讗讻讬诇转 讗讚诐 讘讬谉 谞讻专讬 讜讘讬谉 讬砖专讗诇, 讻讬 讘讞讬讬诐 讗住讜专 诇讗讻诇讜, 讜讙诐 讗讬谉 讚专讱 诇讗讻诇讜, 讜注讬讬谉 转讜住壮 讚状讛 讜讗讬 讗砖诪注讬谞谉 讛驻讬诇讛, 讜转讜住壮 讚状讛 谞讬讛讜 讚诇讗 讘注讬谞谉 讻讜讜谞讛 诇讝讘讬讞讛, 砖讻转讘讜 讚专讘谞谉 讚专状谞 讚讘注讬 讻讜讜谞讛 诇讞转讬讻讛, 诇讗 诇讞转讬讻讛 讘注诇诪讗, 讗诇讗 诇讞转讬讻转 住讬诪谞讬诐 讚讬讬拽讬, 讜讻讜讜谞讛 讝讜 讗讬谉 诇讞砖讜状拽 讗注状讙 讚讻讜讜谞转 诪注砖讛 讗讬转 诇讛讜, 讜讻诪讜 讚砖谞讬谞讜 诇注讬诇 讬状讘 注状讘 讚诪注砖讛 讬砖 诇讛诐 专状诇 讻讜讜谞转 诪注砖讛, 讛讬讬谞讜 诪注砖讛 砖转讻诇讬转讛 谞讬讻专转 诪讬讚, 讻诪讜 讞拽讬拽转 讗讙讜讝 诇诪讜讚 讘讛谉 注驻专, 讚诪讬讚 砖谞讞拽拽 讛专讬 讛讜讗 诪转讜拽谉 诇诪讚讬讚讛 讗讘诇 讻讜讜谞转 讞转讬讻转 住讬诪谞讬诐 讻讚讬 砖转爪讗 谞驻砖讛 诇讗讞状讝, 讜转讛讬壮 诪讜讻砖专转 诇讗讻讬诇转 讗讚诐, 诇讻讜讜谞讛 讝讜 讘注讬谞谉 拽爪转 讞讻诪讛, 讻讬 讗讬讝讛 讞讻诐 讛专讜讗讛 讗转 讛谞讜诇讚, 讜诇讬讚注 讛讞讬诇讜拽 砖讘讬谉 讞讜转讱 讘讘砖专 讛专讙诇 诇讞讜转讱 讘住讬诪谞讬诐, 砖讛讬讗 谞讬讻专 专拽 诇讗讞状讝, 讗讬谉 讘讻讞 砖讻诇诐 砖诇 讞砖讜状拽. 讙壮 讻讜讜谞转 讞转讬讻讛 讘注诇诪讗 讘诇讬 讛砖拽驻讛 注诇 转讻诇讬转讛, 讜讘讝讛 讗讬谉 讞讬诇讜拽, 讗诐 讻讬讜讜谉 诇讞转讻讛 讘讘注状讞 讝讛, 讗讜 诇讞转讬讻转 讚讘专 讗讞专, 讗讜 讗驻讬诇讜 讻讜讜谞讛 讛驻诇转 住讻讬谉 讘诇讬 砖讜诐 转讻诇讬转, 专拽 砖转驻讜诇 讛住讻讬谉 诪讬讚讜 讜讬注砖讛 诪讛 砖讬注砖讛, 讻讬 讻诇 砖讗讬谞讜 诪转讻讜讜讬谉 诇讛诪讬转 讗转 讛讘注状讞 诇讛转讬专 讗讜 诇讛讻砖讬专, 讻诇 砖讗专 讻讜讜谞讜转 讗讬谞诐 讗诇讗 讻讜讜谞转 讗讬讝讛 诪注砖讛, 注讚 砖专讗讜讬 诇拽专讜转讜 讻讞 讗讚诐, 讘讝讛 驻诇讬讙讜 专状谞 讜专讘谞谉 讚专状谞 诪讻砖讬专 讘讻讛讙状讜讜 诪砖讜诐 讚诇讗 讘注讬 专拽 讻讞 讗讚诐, 讜讻讬讜谉 讚讗讬讻讗 讻讜讜谞转 注砖讬讬壮 诪拽专讬 讻讞 讗讚诐, 讜专讘谞谉 住讘专讜, 讚谞讬讛讜 讚诇讗 讘注讬谞谉 讻讜讜谞转 讝讘讬讞讛 诇讛转讬专 诇讛讚讬讜讟 讗讜 诇讙讘讜讛 讻诪讜 讚讘注讬谞谉 讘拽讚砖讬诐, 讗讘诇 讛讻讜讜谞讛 讛驻讞讜转讛 诪诪谞讛 讚讛讬讬谞讜 讻讜讜谞转 谞讞讬专讛 注讻状驻 讘注讬谞谉 讚讛讬讬谞讜 讻讜讜谞转 讞转讬讻转 住讬诪谞讬诐 讻讚讬 诇讛诪讬转 讛讘注状讞 讻讚讬 诇讛讻砖讬专讜 诇讗讻讬诇转 讗讚诐, 讘诇讬 讛砖拽驻讛 注诇 诪爪讜转 砖讞讬讟讛 讚壮 驻转讞 讗转 讬讚讜 讜谞驻诇讛 讛住讻讬谉 诪讬讚讜, 讛讜讗 讻讞 讗讚诐 讚专讱 诪转注住拽 专状诇 诪转注住拽 诇讙讘讬 驻转讬讞转 讛讬讚, 讜谞讬讛讜 讚诪转注住拽 诇讙讘讬 砖讞讬讟讛 诇讛转讬专 讗讜 讗驻讬诇讜 诇讛讻砖讬专 讻砖专, 讗讘诇 讻讬讜谉 讚讘注讬谞谉 讻讞 讗讚诐 讘注讬谞谉 谞诪讬 讻讜讜谞转 讛讗讬 诪注砖讛 砖诇 讻讞 讗讚诐 讚诪转注住拽 诇讙讘讬 讻讞 讗讚诐 讛讜讛 讻诪讗谉 讚诇讗 注讘讚 诪讬讚讬, 讜讗注状讙 讚诇讙讘讬 谞讝拽讬谉 讙诐 讝讗转 讻讗讚诐 讛诪讝讬拽 谞讬讚讜谉, 注状讝 讻转讘 讛专砖讘状讗 讝状诇 讚砖讗谞讬 谞讝拽讬谉 讚诪砖讜诐 讗讚诐 诪讜注讚 诇注讜诇诐 诪讞讬讬讘讬谞谉 诇讬壮 注诇 诪转注住拽 讘注砖讬讬壮 注讚 砖诇讗 讬讚注 砖注砖讛 讚讘专 诪讛, 诪砖讜诐 讞住专讜谉 讝讛讬专讜转, 讗讘诇 诇讗 诇讛讞砖讘 讻讞 讗讚诐 讘诪拽讜诐 讚讛拽驻讬讚讛 讛转讜专讛 注诇 注砖讬讬转 讗讚诐, 讜讛讜住讬祝 讛专讗状砖 讝状诇 讚注诇 讝讛 讜讚讗讬 拽驻讬讚 专讞诪谞讗 讚讛讗讬 讜讝讘讞转, 注讻状驻 讻诪讜 讜注砖讬转 专状诇 讚谞讬讛讜 讚诪诪注讟讬谞谉 讻讜讜谞转 讝讘讬讞讛 讜讙诐 讻讜讜谞转 讞转讬讻转 住讬诪谞讬诐, 讚讛讬讬谞讜 诇讛转讬专 讗讜 诇讛讻砖讬专 讻谞状诇, 诪讚讗讬爪讟专讱 拽专讗 诇注讻讘 讘诪转注住拽 讘拽讚砖讬诐 讗讘诇 讻讜讜谞转 诪注砖讛 讘注诇诪讗 诇讗 谞诪注讟, 诪砖讜诐 讚讗讝 讗讬谉 讻讗谉 讻讞 讗讚诐, 讚讻诇 砖诪转注住拽 讘注砖讬讬转 诪注砖讛 讻诪讗谉 讚诇讗 注讘讚 讻诇诇 讬讞砖讘, 讜讛谞讛 讻讗谉 讛讘谉 砖讜讗诇, 讛诇讗 讜讝讘讞转 讻转讬讘 讜讝讛 注状讻 诪讜专讛 讚讘注讬谞谉 讻讜讜谞转 讝讘讬讞讛 诪诪砖, 讗诇讗 讚讗谞谉 讬诇驻讬谞谉 诪拽讚砖讬诐 讚专拽 诇诪爪讜讛 谞讗诪专 讘讞讜诇讬谉 讜诇讗 诇注讻讘, 讜讗状讻 诇注讻讘 讘诪转注住拽 讘注砖讬讬壮 讘讞讜诇讬谉 诪谞状诇, 讚诪讛讗 讚讻转讬讘 讜讝讘讞转 讗讬谉 诇诇诪讜讚 讻诇诇, 讚讛专讬 诇诪爪讜讛 诇讻转讞诇讛 讜讚讗讬 讘注讬谞谉 讗驻讬诇讜 讻讜讜谞转 讝讘讬讞讛, 讚诇讜诇讬 讛讗讬 讻讜讜谞讛 诇讗 拽讬讬诐 讛诪爪讜讛, 讜讗驻讬诇讜 诇诪状讚 诪爪讜讜转 讗讬谉 爪专讬讻讜转 讻讜讜谞讛, 讗讘诇 注讻状驻 讻讜讜谞转 讞转讬讻转 住讬诪谞讬诐 讘注讬谞谉, 砖讛讜讗 诇讛诪讬转 讗转 讛讘注状讞, 讚讗讝 谞注砖讛 讛诪爪讜讛 讘诇讗 讻讜讜谞讛, 讗讘诇 诇专状谞 讚诇讗 讘注讬 讻诇 讝讗转, 注状讻 讚住状诇 讚讜讝讘讞转 诇诪爪讜讛 诇讻转讞诇讛 谞讗诪专, 讗讘诇 诇讗 诇注讻讘, 讜讗状讻 讻讞 讗讚诐 诇注讻讘 诪谞状诇, 讗讘诇 讚注 讻讬 转讬专讜抓 注状讝 诪讘讜讗专 讘讙诪壮 诪讻讜转 讚祝 讞壮 注状讘, 讚砖诐 讗诪专讬谞谉 讚讞讜讟讘 注爪讬诐 诇诪注专讻讛 讗讜 诇住讜讻讛, 讻讬讜谉 讚讗诐 诪爪讗 讞讟讜讘 诇讗讜 诪爪讜讛 诇讞讟讜讘 讛砖转讗 谞诪讬 诇讗讜 诪爪讜讛, 注讬讬状砖, 诇诪讚讬谉 诪讛转诐, 讚讻诇 讚讘专 砖讻砖专 讗诐 谞注砖讛 诪讗诇讬讜, 讗注状讙 讚讗诐 诇讗 谞注砖讛 诪讗诇讬讜 诪爪讜讛 讗讬讻讗 诇注砖讜转讜, 讻讚讬 诇拽讬讬诐 注讬拽专 讛诪爪讜讛, 讚讛讜讛 诪讻砖讬专讬 诪爪讜讛 讗砖专 诇专状讗 讚讜讞讬谉 讙诐 讗转 讛砖讘转, 讻诪讜 诇注砖讜转 讗讬讝诪诇 诇诪讜诇 讜讗驻讬诇讜 诇注砖讜转 驻讞诪讬谉 讻讚讬 诇注砖讜转 讗讬讝诪诇, 讗讘诇 讛转讜专讛 诇讗 讬爪讜讛 注诇讬讜, 讚讛专讬 诇讗 爪讬讜转讛 讛转讜专讛 诇注砖讜转 讗讬讝诪诇 诇诪讜诇, 讜诇讗 砖讜驻专 诇转拽讜注, 讜诇讗 诇讻专讜转 讗转专讜讙 讜诇讜诇讘 诪谉 讛讗讬诇谉, 讻讚讬 诇拽讬讬诐 诪爪讜转 讜诇拽讞转诐 诇讻诐, 讜讛讬讬谞讜 讟注诪讗 诪砖讜诐 讚讻诇 讛谞讬, 讗诐 谞诪爪讗讜 讘讬讚讜 讘诇讗 注砖讬讬壮 砖驻讬专 讚诪讬, 讜讗诐 讛专讜讞 转诇砖 讛讗转专讜讙 讻砖专 诇讬讟讜诇, 讗讘诇 讘住讜讻讛 讚讻转讬讘 诪爪讜讛 讘注砖讬讬转讛, 讻讚讻转讬讘 讞讙 讛住讜讻讜转 转注砖讛 诇讱, 谞讬讛讜 讚讻转讬讘 专拽 诇诪爪讜讛 讜诇讗 诇注讻讘, 专状诇 讗诐 注砖讗讛 砖诇讗 诇砖诐 住讜讻讛 讗讜 讗驻讬诇讜 注砖讗讛 讙讜讬 讻砖专讛 诇讬讬砖讘 讘讛, 讗讘诇 谞注砖讬转 诪讗诇讬讛 砖驻讬专 谞讚注 讚驻住讜诇讛, 讚讗诐 讘注砖讜讬讬壮 诪讗诇讬讛 讘诇讗 讻讞 讗讚诐 谞诪讬 讻砖专讛, 诇讗 讛讬壮 诪爪讜讛 诪驻讜专砖转 讘拽专讗 诇注砖讜转讛 讻诪讜 讚诇讗 讗诪专讛 转讜专讛 注砖讛 砖讜驻专, 讜讝讛 讘专讜专 讜讗诪转, 讜诇讻谉 讻讗谉 谞诪讬, 讚讗讬 谞讝讘讞讛 诪讗诇讬讛 注状讬 讛专讜讞 砖讛驻讬诇 讗转 讛住讻讬谉 谞诪讬 讻砖专讛, 诇讗 讛讜讛 讗诪专讛 转讜专讛 讜讝讘讞转 诇诪爪讜讛 讗诇讗 转讗讻诇 讘砖专 讝讘讜讞讛.


讗讜诇诐 诪讛 讚拽砖讬 诇讬 讟讬讘讗 讛讜讗, 讚讛讻讬 讘住讜讻讛, 讚诪诪注讟讬谞谉 转注砖讛 讜诇讗 诪谉 讛注砖讜讬讬壮, 诪诪注讟讬谞谉 讙状讻 注砖讜讬讬壮 诇讚讬专讛 讗讜 诇爪谞讬注讜转 讚讘注讬谞谉 讚讜拽讗 注砖讜讬讬壮 诇爪诇, 讜讻讚讗诪专 专状讞 住讜讻讛 讚祝 讞壮 注状讗, 诪讗讬 讻讛诇讻转讛, 讗专状讞 讜讛讜讗 砖注砖讛 诇爪诇 住讜讻讛, 讜驻专砖状讬 讝状诇, 讜讝状诇: 讚讗注状讙 讚住讜讻讛 诇砖诐 讞讙 诇讗 讘注讬谞谉 诇砖诐 住讜讻讛 讘注讬谞谉 讜讻讜壮状 注讻状诇. 讜讗状讻 讛讜讗 诪诪砖 讻专讘谞谉 讚专状谞 讚讛讻讗, 讜讗讬讱 诪爪讬谞讜 讬讚讬谞讜 讜专讙诇谞讜 讘讘讬讛诪状讚, 讚讻讗谉 驻住拽讬谞谉 讻专状谞 讚诇讗 讘注讬谞谉 讗驻讬诇讜 讻讜讜谞转 讞转讬讻转 住讬诪谞讬诐 诇讗, 讗诇讗 讻讜讜谞转 诪注砖讛 转讛讬壮 诪讛 砖转讛讬壮 住讙讬, 讜讘住讜讻讛 诇讗 住讙讬 讘讛讻讬, 讗诇讗 讘注讬谞谉 讚讜拽讗 讻讜讜谞转 注砖讬讬壮 诇砖诐 住讜讻讛, 讚讛讬讬谞讜 诇爪诇, 砖讛讜讗 讻诪讜 讻讜讜谞转 讞转讬讻转 住讬诪谞讬诐 讙讘讬 砖讞讬讟讛, 讜讘拽讜谞讟专住讬 状诪爪讛 砖诪讜专讛状 讛专讗讬转讬, 讚讛讬专讜砖诇诪讬 讘住讜讻讛 讞讜诇拽 讗转诇诪讜讚 讘讘诇讬 讘讝讛, 讜诇讬转 诇讬壮 讚讘注讬谞谉 注砖讬讬壮 诇砖诐 爪诇, 讜诇讗 驻讜住诇 专拽 讘谞注砖讛 诪讗诇讬讛 讘诇讬 讻讞 讗讚诐, 讜讞讝专转讬 注诇 讻诇 讛爪讚讚讬诐 诇讬讬砖讘 讙诪专壮 讚讬诇谉 讜诇讗 注诇转讛 讘讬讚讬.


注讜讚 讝讗转 讬砖 诇讛注讬专, 诇讙讘讬 讟讘讬诇讛 讚讻转讬讘 讘讛 注砖讬讬壮 讻诪讜 讘住讜讻讛 讜砖讞讬讟讛 状讜专讞抓 讗转 讘砖专讜 讘诪讬诐状, 讜砖诐 诇讬讻讗 砖讜诐 诪状讚 讚谞讘注讬 讻讞 讙讘专讗, 讚诇讻状注 讙诇 砖谞转诇砖 讜谞驻诇 注诇 讛讗讚诐 讜注诇 讛讻诇讬诐 讟讛讜专讬诐, 讗诇讗 讚诇专壮 讬讜讞谞谉 讚讗祝 诇讞讜诇讬谉 讘注讬 讻讜讜谞讛, 诪讜拽诪讬谞谉 讘讬讜砖讘 讜诪爪驻讛 诪转讬 讬转诇砖 讛讙诇, 讜注讬讬谉 诪讛专诪状诇 讝状诇 讻讗谉 讚状讛 讘专砖状讬 讗讘诇 讛讻讗, 砖讻壮 讚诪讜讝讘讞转 砖诪注讬谞谉 转专转讬 讚讘注讬谞谉 讻讞 讙讘专讗 讜讙诐 讚讘注讬谞谉 讻讜讜谞转 讝讘讬讞讛, 讜讬讜转专 诪住转讘专 诇讬讘注讬 讻讞 讗讚诐 讘诇讗 讻讜讜谞讛 诪讻讜讜谞讛 讘诇讗 讻讞 讗讚诐 讚讛讬讬谞讜 讘讬讜砖讘 讜诪爪驻讛 诪转讬 讬驻讜诇 住讻讬谞讜 注讬讬状砖. 讜诇讗 讗讚注 讗讬讱 谞驻专谞住 诇驻状讝 讛讚讬谉 讚讟讘讬诇讛 讚谞讛驻讜讱 讛讜讗 讚讻讞 讗讚诐 诇讗 讘注讬谞谉, 讜讘讻讜讜谞讛 驻诇讬讙讜 专讘 讜专状讬, 讜讗讜诇讬 讬状诇 讚砖讗谞讬 讟讘讬诇讛 讚讻转讬讘, 讘诪讬诐 讬讜讘讗 讜讟诪讗 注讚 讛注专讘, 讜讻讗砖专 讻转讘 讛专诪讘状诐 专讬砖 诪拽讜讜讗讜转, 讚讛讗讬 拽专讗 讘谞讬谉 讗讘 诇讻诇 讛讟诪讗讬诐 砖讬讘讜讗讜 讘诪讬诐 注讬讬状砖, 讜讘讛讗讬 拽专讗 讛专讬 讻转讬讘 状讬讜讘讗状壮 讚诪砖诪注 讗驻讬诇讜 诪诪讬诇讗 讘诇讗 讻讞 讗讚诐, 讜讻注讬谉 讚讚专砖讬谞谉 讙讘讬 讛讻砖专 讚讻转讬讘 讬讜转谉, 讜谞讬讛讜 讚讻转讬讘 谞诪讬 讜专讞抓, 讜专讞爪讜 讚诪砖诪注 注砖讬讬壮 讜讛讜讜状诇 诇诪讬讚专砖 讻诪讜 讬讜转谉 讜讬转谉 讚讙讘讬 讛讻砖专, 讚讘注讬谞谉 讬讜转谉 讚讜诪讬壮 讚讬转谉 诪讚注转, 讛讻讗 谞诪讬 讬讜讘讗 讚讜诪讬壮 讚讜专讞抓 诪讚注转 讜谞讘注讬 讻讜讜谞讛 注讻状驻, 讜讗谞谉 讛专讬 驻住拽讬谞谉 讻专讘 讚讞讜诇讬谉 诇讗 讘注讬 讻讜讜谞讛, 讜讗驻讬诇讜 讘转专讜诪讛 讜拽讚砖讬诐 讗讬谞讜 讗诇讗 诪注诇讛 讚专讘谞谉, 讗讜诇讬 讗讬谉 诇讚诪讜转 讛讚专砖讜转 讗讛讚讚讬, 讜注讚讬讬谉 爪注状讙.


注状砖 讙诪专壮 讗转诪专 谞讚讛 砖谞讗谞住讛 讜讟讘诇讛 讗专状讬 讗状专 讟讛讜专讛 诇讘讬转讛, 讛谞讛 讘讚讬谉 讝讛 讬砖 诇讬 诪拽讜诐 诇注讬讬谉 讛专讘讛, 讚讛谞讛 讘砖讞讬讟讛 讻诇 砖讗讬谞讜 诪转讻讜讜讬谉 诇砖讞讜讟 讘讚拽讚讜拽讬 砖讞讬讟讛 讛专讬 注诇讜诇 诇拽诇拽诇 讜讻诪砖状讻 讛专砖讘状讗 讝状诇 讘专讬砖 诪讻讬诇转谉 诇讙讘讬 讻讜转讬, 讜讻讱 驻砖讬讟讗 诇驻讬 讚注转讬 讚讘讟讘讬诇讛 谞诪讬 讚讗讬转 讘讛 讚拽讚讜拽 讙讚讜诇 砖转讛讬壮 讻诇 讙讜驻讛 转讞转 讛诪讬诐, 讜诇讗 讬爪讗 砖注专 专讗砖讛 讞讜抓 诇诪讬诐, 讜讻诪砖状讻 讛专诪讘状诐 讘专讬砖 诪拽讜讜讗讜转, 讙状讻 讛讚讬谉 讻谉 砖讗诐 讟讘诇讛 讘诇讗 砖讜诐 讻讜讜谞转 讟讘讬诇讛, 砖讞讬讬砖讬谞谉 砖诪讗 诇讗 讟讘诇讛 讻讛讜讙谉, 讜诪讻砖状讻 讘谞讗谞住讛 讻诪讜 谞驻诇讛 诪谉 讛讙砖专 诇转讜讱 讛诪讬诐, 砖诪讛状讟 诇讗 注诇转讛 诇讛 讟讘讬诇讛, 讜诇讻谉 注状讻 诇讜诪专, 讚诪讬讬专讬 讻讗谉 讘讚讗讬讻讗 注讜诪讚 注诇 讙讘讬讜 砖谞转讻讜讜讬谉 诇专讗讜转 讗诐 讟讘诇讛 讻讛讜讙谉, 讜讗状讻 拽砖讬壮 诇讬, 讛专讬 讗讬讻讗 讻讗谉 讻讜讜谞转 讛专讜讗讛, 讜讝讛 住讙讬 讘讟讘讬诇讛 讻讚讗诪专讬谞谉 诇拽诪谉 讗讬诇讬诪讗 讚讗谞住讛 讞讘专转讛 讜讗讟讘诇讛, 讻讜讜谞讛 讚讞讘专转讛 讻讜讜谞讛 诪注诇讬讬转讗 讛讬讗, 讗诇讗 讚讘讝讛 讬状诇, 讚讘注讬谞谉 讚讜拽讗 讻讜讜谞转 讘注诇讬诐, 讜诪讛 讚诪讛谞讬 讘砖讜讟讜转 讻砖驻拽讞讜转 诪转拽谞讜转 讗讜转谉, 讛讬讬谞讜 诪爪讚 讘注诇讬诐, 讚诪讬 砖谞诪住专讜 讘讬讚诐 诇砖诪专诐 讜诇驻拽讞 注诇讬讛诐 讻讘注诇讬诐 讬讞砖讘讜 诇注谞讬谉 讝讛, 讜讘讗诪转 讛讬壮 诪爪讬 诇转专抓 诇拽诪谉 讚讚讜拽讗 讘讛谞讬 砖诪谞讛, 讞专砖讬转 住讜诪讗 讜砖谞讟专驻讛 讚注转讛, 讛讜讗 讚诪讛谞讬 讻讜讜谞转 讛诪转拽谞转 讗讜转谉, 讗讘诇 讘驻拽讞转 砖谞讗谞住讛 注状讬 讗讞专讬诐 诇讗, 讗诇讗 诪砖讜诐 讚诇讗 砖讻讬讞 砖驻拽讞讜转 转讛讬讜 谞讟讘诇讜转 注状讬 讗讞专讬诐, 诇讻谉 讬讜转专 谞讬讞讗 诇讬壮 诇诪讬诪专 讚谞驻诇讛 诪谉 讛讙砖专 讗讜 砖讬专讚讛 诇讛拽专, 讗讘诇 讛状讛 讚讗诐 谞讟讘诇讛 注诇 讻专讞讛 注状讬 讗讞专讬诐, 谞诪讬 诇讗 诪讛谞讬 讻讜讜谞转 讗讞专讬诐 注诇 讛驻拽讞讜转. 砖讜讘 专讗讬转讬 砖讛专讗砖 讬讜住祝 谞转拽砖讛 讘讝讛 讜讛谞讬讞 讘爪状注, 讚诇诪讛 诇讗 诪讞诇拽 讛砖状住 讘讬谉 驻拽讞讜转 诇砖讜讟讜转, 讜诪讛 砖讻转讘转讬 讗谞讬 谞诇驻注状讚 谞讻讜谉, 讜讘讝讛 谞转讬讬砖讘 讙状讻 诪讛 砖讛拽砖讜 讛转讜住壮 诇注讬诇 讚祝 讬状讘 注状讘, 诪状砖 砖讞讬讟讛 诪讙讟, 讚讘讙讟 诪讛谞讬 讻讜讜谞转 讛注讜诪讚 注诇 讙讘讬讜 讘讞砖讜状拽, 讚砖讗谞讬 讙讟 讚讘注讬谞谉 讚注转 讘注诇讬诐, 诪诪讬诇讗 讙诐 诇讛讬驻讱 诪讛谞讬 讚注转 讘注诇讬诐 讗讜 砖诇讜讞诐 讘讻转讬讘转 讞砖讜状拽, 诪砖讗状讻 砖讞讬讟讛 讚诇讗 讘注讬 讚注转 讘注诇讬诐, 诇讻谉 诇讗 诪讛谞讬 诪讞砖讘转 讜讻讜讜谞转 讘注诇讬诐 讘砖讜讞讟 讞砖讜状拽, 讜讻注讬谉 讚讗诪专讬谞谉 诇拽诪谉 诇状讞 注状讗 讚讝讛 诪讞砖讘 讜讝讛 注讜讘讚 诇讗 讗诪专讬谞谉, 讜转讬转讬 诇讬 砖讻讜讜谞转讬 讘讝讛 诇讚讘专讬 讛专砖讘状讗 讝状诇 砖诐, 注讬讬状砖.


讗讘诇 讗讬 拽砖讬壮 诇讬 讛讗 拽砖讬壮, 讚讛讗 驻住拽讬谞谉 讘讬讜状讚 住讬壮 拽爪状讞 讚拽专爪讛 砖驻转讜转讬讛 讗讜 注爪诪讛 注讬谞讬讛, 诇讗 注诇转讛 诇讛 讟讘讬诇讛, 讜讛讜讗 诪讬诪专讗 讚专状讬 讘谞讚讛 讚祝 住状讝 注状讗, 讜讗讬讱 讬转拽讬讬诪讜 讛谞讬 砖谞讬 讚讬谞讬诐, 讚诇讗 拽讘注讬 讻讜讜谞讛 诇讟讘讬诇讛, 讜讗驻讬诇讜 谞驻诇讛 诪谉 讛讙砖专 讟讛讜专讛 诇讘讬转讛, 讜讛讗 讗讬讻讗 诇诪讬讞讜砖 砖诪讗 拽专爪讛 砖驻转讜转讬讛 讜注爪诪讛 注讬谞讬讛, 讜诪住转诪讗 讻讱 讛讜讗, 讚讚专讱 讘状讗 诇注砖讜转 讻谉, 讗诐 诇讗 砖讻讬讜讜谞讜 诇砖诐 讟讘讬诇转 讟讛专讛, 讜讻讗谉 讜讚讗讬 诇讗 砖讬讬讱 讚讗讬讻讗 专讜讗讛 诪讬 砖讻讬讜讜谉 诇专讗讜转 砖诇讗 注砖转讛 讻谉, 讚讛讜讗 讚讘专 砖讗讬谞讜 讘诪爪讬讗讜转, 砖讗讚诐 讗讞专 讬讚注 讗转 讝讗转, 讜讛讬壮 谞专讗讛 诪讝讛 专讗讬壮 诇讚注转 讛专诪讘状诐 讜讚注诪讬壮 砖讙专住讜 砖诐 讘谞讚讛, 讜诇讬转 讛诇讻转讗 讻讻诇 讛谞讬 讗诪讜专讗讬, 讜讛谞状诪 诇讟讛专讜转 讗讘诇 诇讘注诇讛 诇讗 讻讚专状诇, 注讬讬状砖 讘转讜住壮, 讜讗状讻 专状讬 诇砖讬讟转讬壮 讘讗诪转 讘注讬 讻讜讜谞讛 诇讟讘讬诇讛, 讚讗诇状讻 讗讬讻讗 讞砖砖 讗讙讜祝 讛讟讘讬诇讛 讗诐 诇讗 拽专爪讛 砖驻转讜转讬讛 讜注爪诪讛 注讬谞讬讛, 讗讘诇 讗谞谉 讚诇状诇 讻专状讬 讚讛转诐 讗诇讗 诇讟讛专讜转 讗讘诇 诇讘注诇讛 诇讗, 砖驻讬专 驻住拽讬谞谉 讻专讘 讚诇讗 讘注讬 讻讜讜谞讛 诇讟讘讬诇讛, 讗讘诇 诇驻状讝 驻住拽讬 讛砖讜状注 拽砖讬诐, 讚讛专讬 诪讝讻讬 砖讟专讬 诇讘讬壮 转专讬, 诇驻住讜拽 讻专讘 讚诇讗 讘注讬 讻讜讜谞讛 诇讘注诇讛, 讜诇驻住讜拽 讚讘拽专爪讛 砖驻转讜转讬讛 诇讗 注诇转讛 诇讛 讟讘讬诇讛, 讜诇讗 注讜讚 讗诇讗 讚讙诐 诇专诪讘状诐 拽砖讛 讚讛讗 讗诪专讜 讘诪转谞讬壮 砖诐 讬状讙 注状讘 讜讻诪讜讘讗 讙诐 讻讗谉, 讚讻诇 讛谞讬 砖讞讘专讜转讬讛 诪转拽谞讜转 讗讜转谉 讗讜讻诇讜转 讘转专讜诪讛, 讛专讬 讚讙诐 诇讙讘讬 讟讛专讜转 诇讗 讞讬讬砖讬谞谉 诇拽专讬爪转 砖驻转讜转讬讛 讜诇注爪讬诪转 注讬谞讬讛, 讗诐 诇讗 砖谞讗诪专 讻讬讜谉 讚讗讬谞讜 讗诇讗 诪讚专讘谞谉, 诇讗 讛讞诪讬专讜 诇讛讗讻讬诇 诇讛谞讬 谞砖讬诐 砖讗讬谞谉 讘谞讬 讚注转 讗转 讛转专讜诪讛, 讜讗注状讙 讚讗谞讜 诪爪讜讜讬谉 诇砖诪讜专 讗转 讛转专讜诪讛 诪讟讜诪讗讛, 诪状诪 讛拽讬诇讜 讘讛谞讬 谞砖讬诐 讚讗状讗 讘诇讗状讛, 讜注讚讬讬谉 讛讚讘专 爪状注 讜讚讜状拽.


注状砖 讙诪专壮 讗状诇 专讘讗 诇专状谞, 诇专讘 讚讗诪专 讟讛讜专讛 诇讘讬转讛 讜讗住讜专讛 诇讗讻讜诇 讘转专讜诪讛, 注讜谉 讻专转 讛转专转 讗讬住讜专 诪讬转讛 诪讬讘注讬, 讗状诇 讘注诇讛 讞讜诇讬谉 讜讞讜诇讬谉 诇讗 讘注讬 讻讜讜谞讛, 注讻状诇 讛讙诪壮 讜讛拽砖讛 讛专砖讘状讗 讝状诇 讜诪讛 驻专讬讱, 讛诇讗 诪爪讬谞谉 讛专讘讛 讚讘专讬诐 讚讗诪专讜 讘诪住壮 谞讚讛, 讚诇讗 谞讗诪专讜 讗诇讗 诇讟讛专讜转 讜诇讗 诇讘注诇讛 诪砖讜诐 讚讟讛专讜转 讞诪讬专讬 诇讛讜, 注讬讬状砖 砖谞讚讞拽 诪讗讚 诇讬讬砖讘.


讜讛谞讛 诇讚讬讚讬 讬讜转专 拽砖讛, 讚讛专讬 注讬拽专 驻诇讜讙转转 专讘 讜专状讬 讘转专讜诪讛 讙讜驻讗 讛讜讗, 讚专状讬 住讘专 诇讬壮 讻转谞讗 讚讚专砖 讜讻讘住 砖谞讬转, 诪讛 专讗砖讜谞讛 诇讚注转 讗祝 砖谞讬壮 诇讚注转, 讻诪讘讜讗专 诇拽诪谉 讘住讜讙讬壮 讜讗状讻 讻讜讜谞讛 诇讟讘讬诇讛 讚讗讜专讬讬转讛 讛讜讗, 讜讻谉 讻壮 讛专砖讘状讗 讝状诇, 讚诇专状讬 讘注讬谞谉 讻讜讜谞讛 诇讟讘讬诇讛 诪讛状转, 讜诪诪讬诇讗 讚诇讚讬讚讬壮 诇讬讻讗 讞讬诇讜拽 讘讬谉 拽讜讚砖 诇讞讜诇, 讗讘诇 专讘 诇转专讜诪讛 讜诇拽讜讚砖 谞诪讬 诇讗 讘注讬 讻讜讜谞转 讟讘讬诇讛 诪讛状转, 讜讗讬谞讜 讗诇讗 诪注诇讛 讚专讘谞谉, 讜讻诪讘讜讗专 讘专诪讘状诐 专讬砖 驻讬状讙 诪讗讘讛状讟 讚讻讜讜谞讛 诇讟讘讬诇讛 讘讻诇诇 诪注诇讜转 讛讜讗 讜诪讚状住, 讜住讬讬诐 砖诐 状讗讘诇 诪讚讬谉 转讜专讛 讛讜讗讬诇 讜讟讘诇 诪状诪, 讛专讬 讛讜讗 讟讛讜专 诇讻诇状 注讻状诇, 讜诪讝讛 谞爪诪讞 讚住讜讘专 专讘 讚讛讗讬 诪注诇讛 注砖讜 诇转专讜诪讛 讜拽讜讚砖, 讜诇讗 诇讘注诇讛 讞讜诇讬谉, 讜讻诪讜 讻诪讛 诪注诇讜转 讚注砖讜 讘转专讜诪讛 讜拽讚砖讬诐 讜讻拽讜砖讬壮 讛专砖讘状讗, 讜讗状讻 拽砖讛 讟讜讘讗, 讗讬讱 讛注诇讬诐 诇谞讜 讛砖状住 注讬拽专 驻诇讜讙转转诐 讘转专讜诪讛 讙讜驻讗, 讗讬 讻讜讜谞转 讟讘讬诇讛 讚讗讜专讬讬转讗 讗讜 诪注诇讛 讚专讘谞谉 讜讛注诪讬讚 驻诇讜讙转转诐, 讘谞讚讛 诇讘注诇讛, 讗讘诇 诇转专讜诪讛 砖谞讬讛诐 砖讜讜讬谉 讚诇讗 注诇转讛 讛讟讘讬诇讛, 讜讙诐 转讬专讜爪讜 砖诇 专状谞 讻住驻专 讛讞转讜诐, 讚讛砖讬讘 诇讜 讞讜诇讬谉 诇讗 讘注讬 讻讜讜谞讛, 讛专讬 专讘讗 诇讗 注诇 讚讬谉 讚讞讜诇讬谉 讛拽砖讛, 讗诇讗 注诇 讚讬谉 讚转专讜诪讛 砖讛讜讗 拽讬诇 诪谞讚讛 诇诪讛 讘注讬 讻讜讜谞讛, 讜讛讜讜状诇 诇转专抓 讚转专讜诪讛 讜拽讜讚砖 注砖讜 讘讛谉 诪注诇讛, 讜讻拽讜砖讬壮 讛专砖讘状讗, 讜讻诪讜 讚诪爪讬谞谉 讘诪注诇状注 砖讘谞讚讛 讚诇转专讜诪讛 诪讟诪讗讬谉 诇诪驻专注 讜诇讗 诇讘注诇讛, 讜讛转诐 诇讬讻讗 讛讗讬 讟注诪讗 讚讞讜诇讬谉 诇讗 讘注讬 讻讜讜谞讛, 讛谉 讗诪转 砖讛转讜住壮 讚状讛 注讜谉 讻专转, 诪讛驻讻讬谉 讚讘专讬 讛诪拽砖谉 砖讛讜拽砖讛 诇讜 注讜谉 诪讬转讛 讗住专转 注讜谉 讻专转 诪讘注讬, 讗讘诇 讛讜讗 讚讜讞拽 讙讚讜诇.


注讜讚 讛拽砖讛 讛专讗砖 讬讜住祝 讝状诇, 讚诇诪讛 讘讗诪转 诇讗 谞讘注讬 讻讜讜谞讛 诇讟讘讬诇讛 讘转专讜诪讛 讜拽讜讚砖 诪讛状转, 讚讛讗 诇拽诪谉 专爪讛 诇讬诇祝 砖讞讬讟讛 诪讟讘讬诇讛 诇专状讬 讚诇讬讘注讬 讻讜讜谞讛, 讜诪转专抓 讛砖状住 讚砖讗谞讬 砖讞讬讟讛 讚讙诇讬 专讞诪谞讗 诪转注住拽 讘拽讚砖讬诐 砖驻住讜诇, 诪讻诇诇 讚讘讞讜诇讬谉 诇讗 讘注讬 讻讜讜谞讛 讘砖讞讬讟讛, 讜讗状讻 拽砖讛 诇讛讬驻讱, 诇专讘 诇诪讛 诇讗 谞讬诇讜祝 讟讘讬诇讛 诇转专讜诪讛 讜拽讚砖讬诐 诪砖讞讬讟转 拽讚砖讬诐 讚诇讬讘注讬 讻讜讜谞讛 - 讜讗谞讬 诪讜住讬祝 讘转讬诪讗 诇诪讛 诇讗 谞讗诪专 讚拽专讗 讚讜讻讘住 砖谞讬转, 讙诐 诇专讘 讗转讗 讗讻讜讜谞讛 诇讙讘讬 转专讜诪讛 讜拽讚砖讬诐 讚讘讘讙讚 讛诪谞讜讙注 讗讬谉 诇谉 诪住转诪讗 谞驻拽讜转讗 讗讞专转 讘讟讛专转讜 讗诇讗 诇转专讜诪讛 讜拽讜讚砖, 讜讗驻讬诇讜 谞讬诪讗 讚讗讬讻讗 讙诐 诇讗讜讻诇讬 讞讜诇讬谉 讘讟讛专讛 讗讘诇 诪状诪 讗诪专讛 转讜专讛 讜讻讜讘住 砖谞讬讞 诪讚注转 讜讘讻讜讜谞讛, 讻讚讬 砖讛讘讙讚 讬讛讬壮 讟讛讜专 讙诐 诇转专讜诪讛 讜拽讜讚砖.


讗讘诇 拽讜砖讬壮 讛专讗砖 讬讜住祝 讜诪诪讬诇讗 讙诐 拽讜砖讬转讬 诇拽状诪, 讚诪砖讞讬讟转 拽讚砖讬诐 诇讗 谞讜讻诇 诇诇诪讜讚 专拽 诇拽讚砖讬诐 讗讘诇 诇讟讘讬诇转 讟诪讗讬诐 砖讛诐 讞讜诇讬谉 诇爪讜专讱 拽讚砖讬诐, 诇讬讻讗 诇诪讬诇祝 诪拽讚砖讬诐, 讜讻谉 诪讜讻讘住 讗讬谉 诇讜诪专 讚专拽 诇爪讜专讱 转专讜诪讛 讜拽讚砖讬诐 讘注讬 讻讜讜谞转 讟讘讬诇讛 讜诇讗 诇爪讜专讱 讞讜诇讬谉, 讻讬 讗讬谉 诇谞讜 专诪讝 诇讞诇拽 讘讬谉 讟讘讬诇讛 诇爪讜专讱 转专讜诪讛 讜拽讜讚砖 讜讘讬谉 诇爪讜专讱 讞讜诇讬讜, 专拽 诇讞诇拽 讘讬谉 拽讚砖讬诐 诇讞讜诇讬谉, 讻讬 讻谉 诪爪讬谞谉 讘砖讞讬讟讛 讚诪转注住拽 驻住讜诇 讘拽讚砖讬诐 讜诇讗 讘讞讜诇讬谉, 讜讻谉 诇注谞讬谉 讟讜诪讗讛, 讛讬住讞 讛讚注转 驻讜住诇 讘转专讜诪讛 讜拽讚砖讬诐 讜诇讗 讘讞讜诇讬谉, 讗讘诇 诇讗 谞讗诪专 讚讛住讛状讚 讘讞讜诇讬谉 讬驻住讜诇 讗转 讛转专讜诪讛 讜讗转 讛拽讜讚砖 讘谞讙讬注转讜, 讗讜 砖诇讬砖讬 讘讞讜诇讬谉 讬注砖讛 专讘讬注讬 讘拽讜讚砖, 讗讘诇 诪讚专讘谞谉 注砖讜 诪注诇讛 讘讟讘讬诇讛 诇转专讜诪讛 讜诇拽讜讚砖 讚讘注讬 讻讜讜谞讛, 讜诇讗 诇注谞讬谉 讞讜诇讬谉, 讜诇拽讜砖讬转讬 诇诪讛 讛注诇讬诐 讛砖状住 诇讛砖诪注讬谞讜 讚驻诇讬讙讜 专讘 讜专状讬 讙诐 讘转专讜诪讛 讙讜驻讗, 讚诇专状讬 讛讜讗 诪讛状转 讜诇专讘 专拽 诪讚专讘谞谉, 讬诇状讬, 讚谞砖诪注 砖驻讬专 诪转讜讱 讛诇砖讜谉 讚讗诪专 专讘 讟讛讜专讛 诇讘讬转讛 讜讗住讜专讛 诇讗讻讜诇 讘转专讜诪讛, 讜诇讗 拽讗诪专 讜讟诪讗讛 诇转专讜诪讛, 诪讻诇诇 讚专拽 讗讬住讜专 讚专讘谞谉 讗讬讻讗 讚讗住专讜讛 诇讗讻讜诇 讘转专讜诪讛 讜专状讬 讚讗诪专 讗祝 诇讘讬转讛 诇讗 讟讛讜专讛, 注状讻 诪讚讗讜专讬讬转讗 拽讗诪专 诪讚诇讗 讗诪专 讗祝 诇讘讬转讛 讗住讜专讛, 讜诪讻诇诇 讚讙诐 诇注谞讬谉 转专讜诪讛, 诪讛状转 讟诪讗讛 讛讬讗 讜诇讗 讗住讜专讛 诇讗讻讜诇 诪讚专讘谞谉.


讜诪注转讛 谞讗诪专 讚专讘讗 砖讛拽砖讛 诇专状谞 诇讗 讚拽 讘诇讬砖谞讗 讚专讘 讻谞状诇, 讜讛讬壮 住讜讘专 讚讻诪讜 砖专状讬 讚讘注讬 讻讜讜谞讛 诇讟讘讬诇讛 诪讚讗讜专讬讬转讗 拽讗诪专, 讻谉 诇专讘 讚讞讜诇拽 注诇讬讜 专拽 讘诇讘注诇讛 讞讜诇拽, 讗讘诇 讘转专讜诪讛 诪讜讚讛 诇讜 讚诪讛状转 讗讬谞讛 讟讛讜专讛, 诇讻谉 讛拽砖讛 讚讗诐 诇讗 讘注讬谞谉 讻讜讜谞讛 诪讛状转 讘讗讬住讜专 讻专转, 诪讻砖状讻 讚诇讗 讘注讬谞谉 讘讗讬住讜专 诪讬转讛 讘讬讬状砖 讛拽诇, 讜谞讬讛讜 讚讜讚讗讬 讬讚注 讚讘转专讜诪讛 讜拽讚砖讬诐 注砖讜 诪注诇讛 诇讜诪专 讚讛讜讞讝拽 诇讞讜诇讬谉 诇讗 讛讜讞讝拽 诇诪注砖专, 讜诪讬谞讛 谞砖诪注 讚诪讛状转 讘讗诪转 讟讛讜专 诇讻诇, 讜讗讬讱 注诇讛 注状讚 讚专讘 讘转专讜诪讛 诪讛状讞 驻讜住诇, 讝讛 诇讬转讗 讚讛专讬 诇专状讬 讘讗诪转 诪讛状转 驻住讜诇 诇转专讜诪讛 讜讙诐 诇讞讜诇讬谉, 讚讻讗谉 诪讬讬专讬 讚谞讗谞住讛 讜讟讘诇讛 讘诇讗 讻讜讜谞讛 讻诇诇, 讜讝讗转 讗驻砖专 讚诪讛状转 讛讜讗, 讜讛谞讬 诪注诇讜转 诪讬讬专讬 讘砖讟讘诇 讘讻讜讜谞讛 诇讞讜诇讬谉 讜诇讗 诇诪注砖专 转专讜诪讛 讜拽讜讚砖, 讜诇讻谉 拽砖讬壮 诇讬壮 诇专讘讗 讚讗诐 诇专讘 诇讗 讘注讬 讻讜讜谞讛 诇讘注诇讛 讛状讛 讜讻砖状讻 讚诇讗 诇讬讘注讬 讻讜讜谞讛 诇转专讜诪讛 诪讛状转, 讜诇讚讬讚讬壮 诪砖诪注 诇讬壮 讚诇讗 驻诇讬讙 专讘 讗专状讬, 讘转专讜诪讛 讻诇诇, 讜注状讝 诪砖谞讬 诇讬壮 专状谞 讜讗状诇, 讘注诇讛 讞讜诇讬谉 讜讞讜诇讬谉 诇讗 讘注讬 讻讜讜谞讛 讻诇诇, 讗讘诇 转专讜诪讛 讘注讬 讻讜讜谞讛 诪讚专讘谞谉 讜诪砖讜诐 诪注诇讛, 讜诇驻诇讬讙 专讘 讗专状讬 讘转专转讬 讗转讗 讘转专讜诪讛 讜诇讘注诇讛, 讜诪专讙讬砖 讗谞讬 讘注爪诪讬 讻讬 诇砖讜谉 专讘讗 讜讙诐 专状谞 讚讞讜拽, 讗讘诇 诇讗 诪爪讗转讬 诪驻诇讟 讗讞专 诪讞讜诪专 拽讜砖讬壮 专砖讘状讗 讜拽讜砖讬讬转讬, 讜诪讬 砖讻讞讜 专讘 诪诪谞讬, 讬讘讜讗 讜讬转专抓 讛住讜讙讬壮 讘讚专讱 讬讜转专 诪专讜讜讞, 讜讚讜状拽.





砖注专讬 转讜专转 讘讘诇

(诇讗 讗) 讗"诇 专讘 讗讞讗 讘专讬讛 讚专讘 讗讜讬讗 诇专讘 诪谞砖讛.鈥斪�"诇: 诇专讘 讗砖讬 [讻谞讜住讞 讻转讘讬 讬讚], 讜讻谉 讛注转讬拽 讘讗讜"讝 讞"讗 住讬' 砖注讜, 讜讻谉 专讙讬诇 讛专讘讛 讘转诇诪讜讚. 讗讘诇 诇讗 诪爪讬谞讜 讘砖讜诐 诪拽讜诐, 砖讗"专 讗讞讗 讘专讬讛 讚专讘 讗讜讬讗 诇专讘 诪谞砖讛. 讜注讬' 讘住讛"讚 注' 专讘 讗讞讗 讘专 注讜讬讗, 砖诇讗 讛注讬专 讻诇讜诐 注诇 讙讬专住讗 砖诇驻谞讬谞讜 讻讗谉.


(诇讗 住注"讗) 讙诇 砖谞转诇砖 讜讘讜 诪' 住讗讛 讜谞驻诇 讜讻讜'.鈥斪ぷ�' 砖讛讙诇 谞驻诇 讘诪拽讜诐 讗砖讘讜专谉, 讚讗诇"讻 讗讬谞讜 诪讟讛专 (注讬' 转讜住' 诇拽诪谉 注"讘 讚"讛 讙讝讬专讛). 讜注讬' 讘砖讜"转 诪讛专讬"拽 住讬' 拽讟讜 (诪讜讘讗 讘讘"讬 讬讜"讚 住讬' 专讗) 砖讻转讘, 讚"诪诪砖谞讛 讝讜 诪讜讻讞 讚诪讬诐 砖谞转诇砖讜 诪谉 讛诪注讬讬谉 讻诇 讝诪谉 砖诇讗 谞讞讜 讜注讚讬讬谉 讝讜讞诇讬谉 讚讬谉 诪注讬讬谉 注诇讬讛诐 讚诇讗 驻拽注 讞讬讜转谉 诪讬谞讬讬讛讜". 讜讝讛 讚讬谉 讞讚砖 诇讗 砖注专讜讛讜 砖讜诐 讗讞讚 诪讛驻讜住拽讬诐 砖拽讚诪讜. 讜讙诐 讻讬 诇驻讬 讚讘专讬谞讜 诇诪注诇讛 讗讬谉 诇讜 砖讜诐 讛讜讻讞讛 诇讚讬谉 讝讛 诪诪砖谞讛 讝讜.





讬诐 砖诇 砖诇诪讛

讚讬谉 讚诇讗 讘注讬谞谉 讻讜讜谞讛 诇讞讜诇讬谉 讜讗驻讬' 讗诐 讛驻讬诇 讛住讻讬谉 诪讬讚讜 讜诇讗 讻讬讜谉 诇砖讜诐 讞转讬讻讛 讻砖专 讗"诇 砖谞驻诇讛 诪讬讚讜 讘诇讗 砖讜诐 诪转讻讜讬谉 讜讚讬谉 谞讚讛 砖谞驻诇讛 诪谉 讛讙砖专 诇转讜讱 讛诪讬诐 注诇转讛 诇讛 讟讘讬诇讛:


诪转谞讬转讬谉 谞驻诇讛 讛住讻讬谉 讜砖讞讟讛 讗注"驻 砖砖讞讟讛 讻讚专讻讛 驻住讜诇讛 砖谞讗' 讜讝讘讞转 讜讗讻诇转 诪讛 砖讗转讛 讝讜讘讞 讗转讛 讗讜讻诇 讟注诪讗 讚谞驻诇讛 讛讗 讛驻讬诇讛 讛讜讗 讻砖专讛 讜讗注"讙 讚诇讗 诪讻讜讬谉 诇砖讜诐 讞转讬讻讛 诪谞讬 专' 谞转谉 讛讬讗 讚诇讗 讘注讬 讻讜谞讛 诇讞讜诇讬谉 讚转谞讬 讗讜砖注讬 讝注讬专讗 讚诪谉 讞讘专讬讬讗 讝专拽 住讻讬谉 诇谞讜注爪讛 讘讻讜转诇 讜讛诇讻讛 讜砖讞讟讛 讻讚专讻讛 专"谞 诪讻砖讬专 讜讞讻诪讬诐 驻讜住诇讬谉 讜讛诇讻讛 讻专"谞 讜讻' 讛专讗"砖 讜讗注"讙 讚诇讗 诪讻讜讬谉 诇砖讜诐 讞转讬讻讛 讗诇讗 砖谞转讻讜讬谉 诇讛驻讬诇讛 拽专讬谞谉 讘讬讛 讜讝讘讞转 讜讗讻诇转 讻讬讜谉 砖讻讬讜谉 诇讛驻讬诇讛 讜注"讬 讗讜转讜 谞驻讬诇讛 砖讞讟讛 讗讘诇 讗诐 谞驻诇讛 住讻讬谉 诪讬讚讜 讘诇讗 讻讜讜谞讛 讛讜讬 讻诪讜 砖讗诐 讛讬转讛 诪讜谞讞转 注诇 讛拽讜专讛 讜讛驻讬诇转' 讛专讜讞 讚诇讗 拽专讬谞谉 讘讬讛 讜讝讘讞转 讜讗讻诇转 讻讬讜谉 砖诇讗 谞转讻讜讬谉 诇砖讜诐 讚讘专 讚讟注诪讗 讚专"谞 讚诇讗 讘注讬 讻讜讜谞讛 讻诇诇 讘讞讜诇讬谉 诪讚讙诇讬 专讞诪谞讗 讚诪转注住拽 驻住讜诇 讘拽讚砖讬诐 讜讗祝 诇讞转讬讻讛 诇讗 讘注讬 讻讜讜谞讛 讚讛讗 诇讗 讻' 讜讞转讻转 讗诇讗 讜讝讘讞转 讜诪讬讛讜 讘诇讗 讻讜讜谞讛 砖讜诐 讚讘专 讗"讗 诪讚讻转' 讜讝讘讞转 讚讛讜讬 诇讻诇 讛驻讞讜转 讻诪讜 讜注砖讬转 讜爪专讬讱 诇讛转讻讜讜谉 诇砖讜诐 讚讘专 诪注砖讛 讜讘注"讗 诇讗 诪讬拽专讬 讻讞 讙讘专' 讜讗祝 砖诇讗 讘注讬谞谉 讻讜讜谞讛 诇讞讜诇讬谉 讛讬讬谞讜 诪谉 讛住转' 讗讘诇 讗讬 讻讬讜讜谉 诇讛讚讬讗 砖诇讗 诇砖讞讜讟 讗讜转讛 砖讞讬讟讛 讛诪讻砖专转 讗诇讗 诇注砖讜转 讘谞讞讬专讛 讜讞谞讬拽讛 谞专讗讛 讘注讬谞讬 砖诇讗 谞拽专讗 讝讛 砖讞讬讟讛 讜讙专讜注 讬讜转' 诪谞驻诇讛 诪注诇 讛拽讜专讛 诇注谞讬谉 讝讛 砖讗讬谞讜 讘讻诇诇 讜讝讘讞转 讜讻' 谞诪讬 讻注讬谉 讝讛 诇注讬诇 讘住讬' 讘' 讜砖讗专 讚讬谞讬 讚砖讞讬讟讛 诇注谞讬谉 讻讞 讙讘专讗 讻讙讜谉 拽讘注 住讻讬谉 讘讙诇讙诇 讻' 讘驻"拽 住讬' 诇"讛 转讜 诪住拽讬谞谉 谞讚讛 砖谞讗谞住讛 讜讟讘诇讛 专"讬 讗"专 讟讛讜专' 诇讘注诇讛 讜讗住讜专讛 诇讗讻讜诇 讘转专讜诪讛 专' 讬讜讞谞谉 讗诪专 讗祝 诇讘注诇讛 讗讬谞讛 讟讛讜专讛 讜讟注诪讗 讚专讘 诪砖讜诐 讚诇讘注诇讛 拽讗 讞砖讬讘 诇讞讜诇讬谉 讜诇讞讜诇讬谉 诇讗 讘注讬 讻讜讜谞讛 讜诪住拽讬' 讘住讜讙讬讗 讛"讚 谞讗谞住讛 讜讟讘谞讛 讗讬 诇讬诪讗 讚讗谞住讛 讞讘讬专转讛 讜讗讟讘诇讛 讻讜讜谞讛 讚讞讘专转' 讻讜讜谞讛 诪注诇讬讜转讗 讛讬讗 讜讗驻讬' 讘转专讜诪讛 讗讜讻诇转 讻讚转谞谉 讛讞专砖转 讜讛住讜诪讗 讜砖谞讟专驻讛 讚注转讛 讗诐 讬砖 诇讛 驻拽讞讜转 诪转拽谞讜' 讗讜转' 讜讗讜讻诇转 讘转专讜诪讛 讗诪专 专"驻. 诇专"谞 讚诇讗 讘注讬 讻讜讜谞讛 讻诇诇 诇讞讜诇讬谉 讗讬讬专讬 砖谞驻诇讛 诪谉 讛讙砖专 讜诇专讘谞谉 砖讬讜专讚' 诇讛拽专 讜讻' 诪讛专讬"讞 讜谞专' 讚讛诇讻讛 讻专"讬 讚讗祝 诇讘注诇讛 讗讬谞讛 讟讛讜专' 讗祝 注"讙 讚讘注诇诪讗 诇讞讜诇讬谉 诇讗 讘注讬 讻讜讜谞讛 诇讟讛专转 讟讜诪讗讛 砖讗谞讬 讗讘诇 讛专诪讘"诐 驻住拽 讘驻"讗 讚诪拽讜讜讗讜' 讻专讘 讚讗诪专 讟讛讜专讛 诇讘注诇讛 讜讻转讘 讛专"谉 讜诪住转讘专' 讻讜讜转讬讛 诪砖讜诐 讚住讜讙讬讗 诪讜讻讞讗 讘讙诪' 讚专"谞 讘"讬 讻讜讜转讬讛 讚专讘 住"诇 讜注讜讚 讚住讜讙讬讗 讚讘驻' 讗讬谉 讚讜专砖讬谉 讻专讘 讚讗' 诇讞讜诇讬谉 诇讗 讘注讬 讻讜讜谞' 讙讘讬 讟讘讬诇讛 讜讘砖讜讙讙 讚讛讻讗 讗诇讬讘讗 讚专讘 讜诇讗 诪讚讻专讬谞谉 讛转诐 讚专"讬 讻诇诇 注"讻 讜讗"讻 诪讗讞' 讚讛诇讻讛 讻专"谞 讗驻讬诇讜 谞驻诇讛 诪谉 讛讙砖专 转讜讱 讛诪讬诐 注诇转讛 诇讛 讟讘讬诇讛 转讜 诪住拽讬谞谉 讗诪专 专讘讗 砖讞讟 驻专讛 讗讚讜诪讛 讜讘讛诪讛 讗讞专转 注诪讛 诇讚讘专讬 讛讻诇 驻住讜诇讛 讛驻专讛 诪讞诪转 诪诇讗讻转 讛讗讞专转 谞砖讞讟讛 讘讛诪' 讗讞专转 注诪讛 讘诇讗 讻讜讜谞讛 诇专"谞 驻专讛 驻住讜诇讛 讘讛诪讛 讻砖专讛 诇专讘谞谉 驻专讛 讻砖专讛 讘讛诪讛 驻住讜诇讛 砖谞砖讞讟讛 讘诇讗 讻讜讜谞讛 讜讛诇讻讛 讻专"谞 讜诪"诪 诪住讬拽 讛讬讻讗 砖谞讞转讻' 讚诇注' 注诪讛 诇讚"讛 讻砖专讛 讚诪诇讗讻讛 砖诇讗 讘讻讜讜谞讛 诇讗 讗讬拽专讬 诪诇讗讻讛 讜讗讬谞讛 讚讜诪讛 诇砖讞讬讟讛 诪砖讜诐 讚讻转讬讘 讜砖讞讟 讗讜转讛 讜诇讗 讞讘专转讛 讜砖讞讬讟' 砖诇讗 讘讻讜讜谞讛 谞诪讬 讗讬拽专讬 砖讞讬讟讛:

